MAPA PUTA DIGITALNE TRANSFORMACIJE GRADA ZAVIDOVIĆI ZA PERIOD 2024.-2026.

*Mart 2024. godine*

IZJAVA O ODRICANJU ODGOVORNOSTI. Ovaj dokument je pripremljen uz podršku Projekta pomoći lokalnoj upravi (LGAA), koji finansira Američka agencija za međunarodni razvoj (USAID). Stavovi i mišljenja izražena u ovoj publikaciji ne odražavaju nužno stavove USAID-a ili Vlade Sjedinjenih Američkih Država.

(DELETE THIS BLANK PAGE AFTER CREATING PDF. IT’S HERE TO MAKE FACING PAGES AND LEFT/RIGHT PAGE NUMBERS SEQUENCE CORRECTLY IN WORD. BE CAREFUL TO NOT DELETE THIS SECTION BREAK EITHER, UNTIL AFTER YOU HAVE GENERATED A FINAL PDF. IT WILL THROW OFF THE LEFT/RIGHT PAGE LAYOUT.)

SADRŽAJ

SADRŽAJ 3

1.UVOD I SVRHA MAPE PUTA 5

2. IZVRŠNI SAŽETAK 6

2.1. OPŠTI PODACI O GRADSKOJ ADMINISTRACIJI 7

3. KORIŠTENA METODOLOGIJA 10

4. PROVOĐENJE ANALIZE DIGITALNE SPREMNOSTI GRADA ZAVIDOVIĆI 10

5. ANALITIČKI PREGLED PROCJENE DIGITALNE SPREMNOSTI 12

5.1. MENADŽMENT 14

5.2. PRUŽANJE USLUGA JLS 15

5.3. INTERNI PROCESI 16

5.4. ORGANIZACIJSKA KULTURA I VJEŠTINE UPOSLENIKA 17

5.5. TEHNOLOŠKA INFRASTRUKTURA 18

5.6. UPRAVLJANJE INFRASTRUKTUROM PODATAKA 20

5.7. CYBER SIGURNOST, PRIVATNOST I OTPORNOST 21

5.8. PRAVNI OSNOV 22

5.9. INOVACIJSKI SISTEM 23

6. VIZIJA I STRATEŠKI CILJEVI SA INDIKATORIMA 24

6.1. STRATEŠKI CILJEVI SA INDIKATORIMA 25

7. MJERE I STRATEŠKI PROJEKTI SA INDIKATORIMA 27

8. INSTITUCIONALNI OKVIR ZA IMPLEMENTACIJU, PRAĆENJE I EVALUACIJU 33

9. AKCIONI PLAN SA BUDŽETOM ZA TRI GODINE 35

SKRAĆENICE

BiH Bosna i Hercegovina

DMS Document Management System

GIS Geografski Informacioni Sustav

IKT Informaciono-komunikacione tehnologije

IT Informacione tehnologije

LGAA Local Governance Assistance Activity

JLS Jedinica Lokalne Samouprave

G2C Government to Citizen

G2B Government to Business

DOB/P Dokument Okvirnog Budžeta/Proračuna

FBiH Federacija Bosne i Hercegovine

BCP Business Continuity Plan)

XML Extensible Markup Language

GSB Government Service Bus

OS Operating System

SSO Single Sign-On

MUP Ministarstvo Unutarnjih Poslova

DMS Document Management System

## UVOD I SVRHA MAPE PUTA

Imajući u vidu nedostatak agende digitalne transformacije za jedinice lokalne samouprave (JLS) u BiH, kao i činjenicu da se BiH nalazi na početku puta digitalne transformacije Projekat pomoći lokalnoj upravi (LGAA) u Bosni i Hercegovini, koji je petogodišnji projekt financiran od strane USAID-a, je pokrenuo određene aktivnosti na digitalizaciji usluga koje JLS pružaju građanima. Svrha projekta je jačanje učinka odabranih JLS putem višegodišnje tehničke pomoći i razvoja kapaciteta kako bi bolje planirale, upravljale i poboljšale kvalitetu pružanja usluga, poticale održivi lokalni razvoj i povećale transparentnost i odgovornost prema građanima i poslovnim subjektima.

U okviru USAID LGAA projekta, izrada mape putainformacionih tehnologija u službi digitalnog razvoja i pripadajućeg akcionog plana Gada Zavidovići se temelji na široko prepoznatom alatu "Procjena spremnosti digitalne vlade" Svjetske banke koji je prilagođen javnim institucijama u BiH od strane UNDP-a. Metodološki okvir Svjetske banke već je primjenjen i testiran u nekoliko lokalnih zajednica u BiH od strane različitih donatora pri čemu je USAID LGAA napravio daljnje modifikacije ovog metodološkog okvira u skladu sa ciljevima projekta i prioritetnim područjima podrške.

Naprijed spomenuti nedostatak digitalne agende odnosi se prvenstveno na niže nivoe vlasti obzirom da su institucije na državnom nivou godinama pokušavale da implementiraju odozgo prema dole princip uvođenja digitalizacije institucija, a što se zbog kompleksnosti uređenja BiH pokazalo kao pristup koji nije primjenjiv u postojećem društvenom uređenju BiH. Činjenica je da su nadležnosti za svakodnevne životne potrebe građana uglavnom locirane na nivou JLS, te se korištenjem principa odozdo prema gore za kraće vrijeme mogu dobiti vidljivi rezultati za građane i poslovne subjekte.

Digitalna transformacija podrazumijeva proces koji počinje s procjenom početnog stanja, a potom i jasnim planiranjem mape putainformacionih tehnologija u službi digitalnog razvoja , uz jasno postavljene strateške ciljeve. Ovaj proces se nastavlja implementacijom planiranih mjera, odnosno strateških projekta, njihovim monitoringom kao i konačnom evaluacijom postignutih učinaka. Slijedeći tu logiku, svrha procjene digitalne spremnosti za Grad Zavidovići je dvojaka:

* provođenje detaljne i sveobuhvatne procjene digitalne spremnosti institucije s ciljem identifikacije aktuelnog stanja digitalne zrelosti – POČETNO STANJE,
* izrada mape putainformacionih tehnologija u službi digitalnog razvoja Grada Zavidovići– ŽELJENO STANJE.

## 2. IZVRŠNI SAŽETAK

Brza integracija digitalnih tehnologija u svakodnevni rad javne uprave mijenja današnja društva i ekonomije. Važan aspekt ove oblasti je promjena očekivanja građana i poslovne zajednice u pogledu njihove interakcije s institucijama javne uprave. Realizacija ovih novih očekivanja predstavlja veliki izazov za zaposlene u Gradskoj administraciji kao i pripadajućim organizacionim jedinicama. Zaista, to zahtijeva digitalnu transformaciju svih sektora/službi u Gradu, a neuspjeh u prilagođavanju mogao bi narušiti samo funkcionisanje pružanja usluga od strane Grada prema korisnicima i poslovnoj zajednici.

Grad Zavidovići dosljedno pokazuje duboko razumijevanje i prepoznavanje ključne važnosti digitalne transformacije u okviru svojih nadležnosti, izražavajući snažnu spremnost da se prilagodi dinamičnim tehnološkim trendovima. Ova predanost predstavlja značajan korak ka poboljšanju efikasnosti administracije i pružanju unapređenih usluga kako građanima, tako i poslovnoj zajednici. Ipak, kako bi se postigao potpun uspjeh u procesu digitalne transformacije, potrebno je istaći nekoliko ključnih tačaka.

Prvo, iako postoji opšta svijest o značaju digitalne transformacije, ključno je intenzivirati razumijevanje među zaposlenicima Gradske uprave. Edukacija osoblja o konkretnim prednostima i izazovima digitalne transformacije može značajno doprinijeti stvaranju pozitivnog odnosa prema promjenama. Organizacija radionica, obuka i redovnih informacija o koracima u procesu transformacije igraju ključnu ulogu u podsticanju angažmana zaposlenika.

Drugo, postizanje potpune integracije svih sektora ili odjeljenja unutar Grada u proces digitalne transformacije od suštinskog je značaja. Otvoren dijalog i aktivna razmjena informacija između različitih organizacionih jedinica trebaju biti ohrabrivani kako bi se osigurala dosljednost u primjeni digitalnih rješenja. Holistički pristup i jasno definisane vrijednosti, takođe, su ključni za usklađivanje organizacijske kulture s ciljevima digitalne transformacije. Postavljanje i institucionalizacija vrijednosne orijentacije na svim nivoima Grada doprinose dosljednoj primjeni vrijednosti u svakodnevnim operacijama. Osim toga, dinamičan i prilagodljiv iterativni proces implementacije presudan je za uspjeh. Redovno praćenje i prilagodbe omogućavaju brzo reagovanje na izazove tokom transformacije, čime se održava visok nivo efikasnosti.

Naposljetku, razvoj konkretnih programa i inicijativa za podršku digitalnoj inkluziji izuzetno je važan. Fokus na obezbjeđivanju pristupa tehnologijama za sve građane, uključujući i ranjive grupe, ključan je za uspješnu implementaciju digitalnih rješenja. Održavanje orijentacije prema građanima kao krajnjim korisnicima ostaje ključno na putu ka digitalnoj transformaciji, a redovita obaveza prilagođavanja i obuke zaposlenika pridonose ostvarivanju ovog cilja. Grad Zavidovići ima stvarnu priliku da postane uzor u pružanju efikasnih i inovativnih usluga svojoj zajednici kroz dosljednu posvećenost digitalnoj transformaciji.

Upotreba Informaciono komunikacionih tehnologija (IKT) je, također, omogućila javnoj upravi da donosi brze političke odluke zasnovane na podacima i analitikama prikupljenim uz upotrebu današnjih web online platformi i da kreira elektronske usluge zasnovane na stvarnim potrebama korisnika (stanovništvo, poslovna zajednica i civilno društvo).

E-Uprava se može definisati kao upotreba IKT-a za pružanje efikasnih usluga građanima, preduzećima ili javnim ustanovama na području Grada, putem različitih elektronsko komunikacijskih sredstava, poput interneta, mobilnih pametnih uređaja, web kioska, bežičnih uređaja i sl. Tehnološke mogućnosti koje nudi e-Uprava još uvijek nisu na najvišem mogućem nivou kada govorimo o pružanju e-usluga od strane Gradske administracije, posebno u domenu komunikacije između javne uprave i građana (G2C) i javne uprave i preduzeća (G2B).

Međutim, vrlo je važno za današnje društvo, uključujući i tranzicijske zemlje poput BiH, da omoguće svim relevantnim zainteresovanim stranama (građanima, preduzećima i organizacijama) da efikasno i djelotvorno izvode potrebne zadatke i da zaštite svoje korisnike u smislu potrošnje vremena i novčanih troškova koje je propisano za pružanje same usluge.

Stoga je bitno identifikovati u kojoj se mjeri Grad Zavidovići digitalno razvija, kako se postojeća IKT infrastuktura održava i nadograđuje, koji je nivo obučenosti javnih službenika (znanje, vještine i eng. know how) i koje su potrebe za daljom nadogradnjom kroz internu izgradnju kapaciteta kroz obuke, razmjenu znanja i primjera dobre prakse.

## 2.1. OPŠTI PODACI O GRADSKOJ ADMINISTRACIJI

Zakon o Gradu Zavidovići, je usvojio Parlament Federacije Bosne i Hercegovine na sjednici Zastupničkog doma od 21.12.2021. godine i na sjednici Doma naroda od 17.2.2022. godine.

Gradska javna uprava Zavidovići sastoji se od sljedećih organizacionih jedinica koje raspolažu sa sljedećim spiskom administrativnih postupaka koje su javno dostupne na web stranici Grada:

**l. Služba za upravu ekonomskih poslova i poduzetništvo**

* podaci vezani za razvoj privrede
* podaci o prirodnim resursima i ekologiji
* podaci o stambenom fondu
* podaci o izradi i realizaciji planova, programa i projekata iz oblasti komunalne infrastrukture
* podaci o investicionim planovima, programima i projektima od interesa.
* podaci vezani za budžet i računovodstvo
* podaci iz oblasti zanatstva, ugostiteljstva i turizma,
* podaci o obnovi
* podaci o saradnji sa donatorima

**2. Služba za upravu geodetskih, imovinsko-pravnih poslova i urbanizma**

* podaci o prostorno-planskoj dokumentaciji
* podaci o urbanističkim saglasnostima
* podaci o odobrenjima za gradnju
* podaci o upotrebnim dozvolama
* podaci iz oblasti geodetskih poslova, katastra nekretnina /u postupcima uplanjenja objekata, cijepanja i iskolčenje parcela, kopije katastarskih planova i dr./
* podaci o povratu nekretnina u svojini građana
* podaci o legalizacije bespravno izgrađenih objekata
* podaci o zbirnom katastru komunalnih uređaja
* podaci o katastarskom operatu
* podaci iz postupka primjene Zakona o građevinskom zemljištu, eksproprijaciji, stvarnim pravima i drugih materijalno pravnih propisa koji se primjenjuju u radu ove službe
* podaci o radu inspekcija (urbanističke, građevinske i inspekcije za ceste

**3. Služba za upravu društvenih djelatnosti i opću upravu**

* podaci iz oblasti građanskih stanja
* podaci iz biračkih spiskova
* arhivirani predmeti i dokumentacija iz ranijih godina
* podaci kojima raspolaže pisarnica
* podaci iz oblasti obrazovanja, nauke, kulture i sporta
* podaci o socijalnoj i dječijoj zaštiti
* podaci o stipendiranju i pomoći učenicima i studentima
* podaci o takmičenju učenika srednjih i osnovnih škola
* podaci o saradnji sa nevladinim organizacijama, udruženjima građana i fondacijama
* podaci o provođenju Zakona o slobodi pristupa informacijama F BiH
* podaci o mjesnim zajednicama
* podaci o nabavci opreme, potrošnog materijala, drugih roba, usluga i radova za zajedničke potrebe

**4. Služba za upravu za pitanja boraca, raseljenih lica i izbjeglica**

* podaci o ostvarivanju prava branilaca i članova njihovih porodica, raseljenih i izbjeglih lica
* podaci o mirnodopskim vojnim invalidima
* podaci o ostvarivanju prava boraca NOR-a

**5. Služba za upravu civilne zaštite**

* podaci o zaštiti stanovništva od prir. i dr. nesreća
* podaci o zaštiti od požara, gašenju i spašavanju ljudi i materijalnih dobara
* podaci o klizištima
* podaci o miniranim i deminiranim područjima
* podaci o skloništima
* podaci o procjeni ugroženosti od prir. i dr. nesreća
* podaci o obuci građana na provođenju lične i uzajamne zaštite
* podaci o radu Profesionalne vatrogasne jedinice kao unutrašnje organizacione jedinice ove službe

**6. Služba za upravu poljoprivrede, vodoprivrede i komunalnih poslova**

* podaci iz oblasti poljoprivrede, vodoprivrede i komunalnih poslova
* podaci o izradi i realizaciji planova, programa i projekata iz oblasti komunalne Infrastrukture
* podaci o komunalnim naknadama zajedničke komunalne potrošnje i naknadama po osnovu korištenja gradskog građevinskog zemljišta i javnih površina
* podaci o unapređenju poljoprivrede, lova, zaštite voda i veterinarstva
* podaci iz nadležnosti rada vodne, kom. i sanit. inspek.

**7. Stručna služba Gradskog vijeća**

* podaci o propisima Gradskog vijeća /statut, budžet,
* odluke i drugi akti/
* podaci o radu komisija i radnih tijela Gradskog vijeća
* podaci o radu Gradske izborne komisije
* program rada i izvještaj o radu Gradskog vijeća
* zapisnici sa sjednica Gradskog vijeća
* vijećnička pitanja i odgovori na ista
* podaci o izvršavanju općih propisa i drugih akata iz nadležnosti Gradskog vijeća

**8. Posebna gradska služba**

* Kabinet gradonačelnika
* podaci o aktima gradonačelnika
* program rada i izvještaj o radu gradonačelnika
* normativni akti vezani za radne odnose /sistematizaciju, plaću, broj i kvalifikacionu strukturu zaposlenih i dr.
* podaci o koordinaciji i usmjeravanju rada gradskih službi
* podaci o provođenju ISO standarda
* podaci o informisanju na nivou grada

## 3. KORIŠTENA METODOLOGIJA

Analiza digitalne spremnosti je korištena kao dijagnostički alat koji je predstavljao osnov za razvoj preporuka za identifikaciju strateških projekata s ciljem unaprjeđenja digitalne spremnosti Gradske uprave. Primjena metodologije je bila praćena potrebnim prilagođavanjem kroz temeljnu reviziju upitnika na široko prepoznatom alatu "Procjena spremnosti digitalne vlade" Svjetske banke koji je prilagođen javnim institucijama u BiH od strane UNDP-a. U tom procesu, posebna pažnja je posvećena usklađivanju metodologije s specifičnim zahtjevima projekta. Bitno je napomenuti da je USAID LGAA učinio korak dalje u ovom procesu, stavljajući dodatni naglasak na jedan od ključnih segmenata - "pružanje usluga". Ovaj segment se prepoznaje kao posebno značajan za ostvarivanje ciljeva projekta.

Revizija upitnika sprovedena je s ciljem da bolje reflektuje dinamiku i specifičnosti "pružanja usluga" u lokalnoj samoupravi. USAID LGAA je prepoznao važnost ovog segmenta, s obzirom na to da kvaliteta usluga direktno utiče na zadovoljstvo građana i efikasnost lokalne administracije.

Stavljanjem većeg fokusa na "pružanje usluga", USAID LGAA pokazuje proaktivni pristup u prepoznavanju ključnih elemenata koji doprinose uspjehu identifikacije strateških projekata. Ovaj prilagođeni pristup omogućava da se evaluacija sprovede na najefikasniji način, uzimajući u obzir konkretne potrebe lokalne zajednice i pridonoseći daljem unapređenju usluga koje pruža lokalna samouprava.

Time, fokus na "pružanju usluga" postaje integralni dio šire mape putaevaluacije, obezbjeđujući da rezultati budu relevantni, tačni i odražavaju stvarnu sliku efikasnosti i uticaja projekta na lokalnoj razini. Ovaj pristup takođe omogućava bolje razumjevanje izazova i mogućnosti u vezi sa pružanjem usluga, što je od suštinskog značaja za dalje usmjeravanje i poboljšanje lokalne uprave.

Drugim riječima, dobijeni zaključci o stanju digitalne spremnosti Gradske uprave predstavljaju pretpostavku za definiranje prioritetnih projekata (poglavlje 4.), definiranje strateških ciljeva same Mape putainformacionih tehnologija u službi digitalnog razvoja za period 2024-2028 godina. kao i pripadajućeg Akcionog plana za period 2024-2026 godina, čija realizacija će povećati nivo digitalne spremnosti na putu digitalne transformacije, te posljedično povećati zadovoljstvo korisnika usluga Gradske administracije.

## 4. PROVOĐENJE ANALIZE DIGITALNE SPREMNOSTI GRADA ZAVIDOVIĆI

U ovoj fazi je provedena sveobuhvatna analiza procesa, relevantnih propisa na snazi i postojećih IT kapaciteta, te su doneseni osnovni zaključci o trenutnom nivou digitalne zrelosti i spremnosti Gradske uprave Zavidovići. Analiza je obuhvatila niz istraživačkih pristupa i to:

**Desk review** – ova metoda je podrazumijevala pregled dostupnih dokumenata i podataka relevantnih za Grad Zavidovići. Na bazi provedenog pregleda dostupnih podataka i informacija, kreirani su osnovni zaključci o institucionalnom okviru digitalne transformacije Gradske uprave.

**Analiza dokumenata** (document analysis) – provedeno je kvalitativno istraživanje analize internih dokumenata Gradske uprave na bazi kojeg su doneseni određeni zaključci po pojedinim oblastima digitalne transformacije.

**Prikupljanje primarnih podataka korištenjem metode polustrukturiranog intervjua** – u ovoj fazi su intervjuirani svi relevantni uposlenici Gradske uprave s ciljem produbljivanja saznanja o nivou digitalne spremnosti po svakoj identificiranoj oblasti digitalne transformacije.

Procjena digitalne spremnosti je temeljena na sveobuhvatnom upitniku organiziranom oko devet različitih stubova digitalne transformacije prikazanih na Slici 2. koji predstavljaju temelje digitalne uprave i to:

1. **Menadžment** – razmatra strategije, mape puta, kao i organizacionu i upravljačku strukturu za digitalnu transformaciju. Aspekt menadžmenta procjenjuje koliko je vjerovatno da će proces digitalne transformacije institucije biti uspješan, a sastoji se od procjene sljedećih aspekata: vizija digitalne transformacije, indikatori digitalne transformacije, plan digitalne transformacije, koordiniranje digitalnom transformacijom i kolaboracija s ostalim dijelovima institucije, svijest i podrška uprave/izabranih zvaničnika, te budžet za digitalnu transformaciju.
2. **Pružanje usluga JLS** - ispituje konsultiranje i sudjelovanje korisnika u dizajnu i razvoju digitalnih ili e-usluga za sve korisničke skupine (npr. državljani, stanovnici, kompanije i državni službenici).
3. **Interni procesi** - razmatra interne procese u JLS za digitalnu transformaciju. Ovo je često najzanemareniji aspekt digitalne transformacije i može značajno uticati na (ne)uspjeh programa ili projekta.
4. **Organizacijska kultura i vještine uposlenika** - razmatra se stanje ljudskih kapaciteta unutar jedinice lokalne samouprave, i to: stručnjaka za digitalizaciju i osoblja administracije u pogledu IKT pismenosti.
5. **Tehnološka infrastruktura** - razmatra standarde tehnološke infrastrukture, dizajn i implementaciju za digitalnu upravu, kao i definiranje digitalne platforme i usluga, standarda i interoperabilnosti, upravljačke informacione sisteme i druge zajedničke platforme.
6. **Upravljanje infrastrukturom podataka** - razmatraju se javni podaci, njihova dostupnost, struktura i povezani standardi i protokoli razmjene, kao i politike.
7. **Cyber sigurnost, privatnost i otpornost** - razmatra sigurnost i upravljanje kontinuitetom poslovanja kako bi se osigurala cyber sigurnost, privatnost, autentičnost, integritet i otpornost digitalne uprave na sve nedefinirane rizike, prijetnje, katastrofe i pandemije.
8. **Pravni osnov** - bavi se faktorima zakonodavstva i regulative koji djeluju kao podrška digitalnoj upravi i digitalnoj ekonomiji.
9. **Inovacijski ekosistem** - razmatraju se vanjski faktori koji mogu podržati program digitalne uprave i njenu provedbu.

**Slika 2**. Stubovi digitalne transformacije u upitniku

Na temelju provedenog primarnog istraživanja, koje je pružilo dragocjene podatke o digitalnoj spremnosti Gradske uprave u svakoj od navedenih oblasti digitalne uprave, zaključujemo da je pristup istraživanju bio temeljit i sveobuhvatan. Korištena metoda triangulacije, koja kombinira podatke iz različitih izvora i primjenjuje više metoda kako bi se povećala kredibilnost i valjanost nalaza, doprinijela je dubokom razumijevanju digitalne spremnosti Gradske uprave.

Detaljni zaključci izvedeni su na osnovu pažljive analize prikupljenih podataka, pružajući jasnu sliku nivoa digitalne spremnosti u različitim sektorima digitalne vlade. Ovi zaključci služe kao osnova za dalje razumijevanje izazova i potreba Gradske uprave u procesu digitalne transformacije.

U narednim poglavljima, pružit će se precizan pregled rezultata po pojedinim oblastima digitalne uprave, čime će se omogućiti preciznija identifikacija jačih i slabijih tačaka, kao i potreba za budućim unapređenjima. Ovakav pristup ne samo da omogućava transparentnost u ocjenjivanju digitalne spremnosti Gradske uprave, već takođe služi kao temelj za razvoj strategija i akcijskih planova koji će podsticati dalji napredak i usklađenost s digitalnim standardima.

Zaključno, provedeno istraživanje pruža temelj za informirane odluke i aktivnosti, čime se stvara put prema efikasnijem i modernijem pristupu upravljanju u lokalnoj zajednici kroz implementaciju digitalnih inovacija.

Pored navedenog, zaključci su validirani provođenjem dodatnih intervjua i radnih sastanaka sa predstavnicima Gradske uprave.

## 5. ANALITIČKI PREGLED PROCJENE DIGITALNE SPREMNOSTI

Kako je već navedeno u poglavlju 2.1. prema usvojenom metodološkom okviru, temelji digitalne javne uprave su podijeljeni u 9 kategorija ili indikatora koji su navedeni u dijelu opisa metodologije.

Svaki indikator je procijenjen nizom pitanja koji su u procesu prikupljanja rezultata usaglašeni sa odgovornim osobama Gradske uprave i koji pokazuje rezultirajući indeks digitalne spremnosti Grada po svakoj od oblasti. Bitno je napomenuti da potvrdni odgovori ističu prednosti i mogućnosti konstantnog razvoja, dok negativni odgovori na pitanja omogućavaju određivanje prioriteta i oblasti budućeg angažmana Grada u domenu digitalne transformacije (Tabela 1).

Tabela 1: DTPA analiza za Grad Zavidoviće**A table with numbers and text

Description automatically generated**

Na bazi prebrojavanja “Da” i “Ne” odgovora, procjena digitalne spremnosti Grada Zavidovići prema indikatorima pokazuje da “Tehnološka infrastuktura” ima najviše pozitivnih odgovora (11), dok najviše negativnih odgovora ima “Cyber sigurnost, privatnost i otpornost” i to (7). Nadalje, rezultati vrijednosti na skali od 0 do 3 pokazuju da jedna oblast ima indeks (1,50) i to oblast “Organizacijska kultura i vještine zaposlenih“. Analizom je utvrđeno da četiri oblasti imaju indeks iznad (1) i to “Organizacijska kultura i vještine zaposlenih“ (1.50), “Inovacijski ekosistem“ (1.40), “Upravljanje infrastrukturom podataka“ (1,30) i “Pravni osnov“ (1,14). Tri oblasti i to “Menadžment“ , “Interni procesi“ i “Tehnološka infrastruktura“ imaju indeks jednak (1.00). Najlošiji je indeksi iz dvije oblasti i to “ Pružanje usluga JLS“, (0,71) i “ Cyber sigurnost, privatnost i otpornost“ (0.58). Evidentno je da organizacione jedinice zajedno sa Kabinetom Gradonačelnika Grada Zavidovići imaju prostora za intervenciju u okviru svakog od indikatora u cilju dostizanja maksimalne vrijednosti indeksa (3) te je neophodno identifikovati prioritete djelovanja na bazi podindikatora svakog navedenog indikatora, Slika 3.

A blue line with white text

Description automatically generated

Slika 3: Ocjena digitalne spremnosti Grada Zavidovići po oblastima

Na osnovu analize numeričkih vrijednosti digitalne spremnosti Grada Zavidovići (Slika 3.), u nastavku su predstavljeni detaljni zaključci o identificiranom stanju po svakoj od oblasti e-Uprave sa posebnim osvrtom na Indeks digitalne spremnosti po oblastima/indikatorima.

## 5.1. MENADŽMENT

Vizija za potrebom digitalne transformacije Gradske uprave Zavidovići, organizacionih jedinica kao i ostalih javnih preduzeća čiji je osnivač Grad veoma je važan dio mehanizma digitalizacije poslovnih procesa, te predstavlja jedan od prvih preduslova da jedna JLS postane dio digitalne zajednice u BiH. Što se tiče upravljačke strukture Grada ona podržava u potpunosti savremene IKT projekte ali je identifikovan nedostatak konkretnog strateškog dokumenta koji definiše viziju digitalne transformacije kao i akcionog plana ili mape puta koji podržavaju viziju digitalnog razvoja.

Ako uzmemo u obzir gore navedenu činjenicu da ne postoji strateški dokument dolazimo do zaključka da je u potpunosti opravdan USAID LGAA koji se svojom jednom komponentom bavi procjenom digitalne spremnosti i koji za krajnji rezultat ima izradu mape putaza digitalnu transformaciju za Grad Zavidoviće za period 2024-2028 godina.

Trenutno je u Gradu Zavidovići na snazi Strategija integriranog razvoja za period 2017 – 2026. god. Kako bi Strategija razvoja sa svim njenim operativnim elementima ispunila svoju svrhu i predstavljala stvarni alat za dugoročno planiranje razvoja, od krucijalne je važnosti njena potpuna usklađenost sa trogodišnjim indikativnim i godišnjim budžetom Grada, gdje je integrirana strategija razvoja vodeći planski dokument na koji se naslanjaju svi ostali strateški dokumenti Grada, uključujući i budžet. Finansijski plan Mape putaintegriranog razvoja stoga predstavlja osnovu za izradu trogodišnjeg indikativnog i godišnjeg detaljnog budžeta Gradske uprave.

Strategija integriranog razvoja ne sadrži dijelove koji obuhvataju početne korake digitalizacije radnih procesa Gradske administracije (osim jednog paragrafa koji se tiče digitalizacije urbanog gradskog područja pod mjerom Unaprijeđeno upravljanje prostorom, prirodnim i kulturno-historijskim naslijeđem, kao i turističkim destinacijama) jer se Strategija donosila 2017. godine. U tom trenutku od strane donosioca odluka nije bila prepoznata važnost procesa digitalne transformacije za unapređenje rada Gradske administracije kao servisa građanima i poslovnoj zajednici. Na internet stranici postoje linkovi u kojem se nalaze gradski propisi na jednom mjestu (<https://zavidovici.ba/>) ali korisnici imaju problema sa posjetom ovoj stranici iz razloga što im je ponekada onemogućen pristup (403 Forbidden) koji je u većini slučajeva prouzrokovan tako što greška nastaje zbog nedostatka odgovarajućih dozvola potrebnih za javni pristup stranici od strane administratora stranice. Primjećeno je da od strane donosioca odluka u Gradu nije uspostavljen sistem za upravljanje i monitoring IT projekata koji podrazumijevaju veću upotrebu dokaza i podataka koje se prikupljaju tokom implementacije projekata. Također, treba postojati jedan sveobuhvatan i dostupan prikaz svih tekućih digitalnih incijativa (mapa IT projekata kao i projekata digitalizacije) kako bi se izbjegla duplikacija sistema i setova podataka. Ne postoje uspostavljeni mehanizmi za mjerenje indikatora za praćenje savremenih digitalnih tehnologija u radu Gradske administracije.

Što se tiče sistematizovane organizacione jedinice koja može odgovoriti izazovima digitalne transformacije, trenutno ne postoji Odsjek za informaciono-komunikacione tehnologije (IKT) u Gradskoj upravi. U sistematizaciji se trenutno nalazi jedno radno mjesto koje je popunjeno i nalazi se u okviru Stručne službe Gradonačelnika. Takođe, u okviru Stručne službe Gradskog Vijeća sistematizovano je jedno IT radno mjesto i ono nije popunjeno.

Osnovni razlog za nepopunjenost radnih mjesta tj. nepostojanje Odsjeka za IKT je nedostatak budžetskih sredstava.

Preporuke:

* Usvojiti strateški dokument koji definiše viziju digitalne transformacije Grada Zavidovići.
* Usvojiti pripadajući Akcioni plan Mape putai izvršiti integraciju planiranih aktivnosti u DOB.
* Osigurati realizaciju strateških ciljeva kroz integraciju u Program rada Gradonačelnika i Dokumenta okvirnog budžeta DOB-a, te pratiti njihovu realizaciju putem Izvještaja o radu Gradske uprave i Gradonačelnika.
* Usvojiti novu sistematizaciju Grada i formirati Odsjek za IKT.
* Strateške projekte iz ove mape putapredstaviti donatorima u BiH.

## 5.2. PRUŽANJE USLUGA JLS

U okviru redovnog funkcionisanja Grada Zavidovići uspostavljena je jedinstvena tačka pristupa za stanovništvo, privredu i nevladin sektor na web stranici Grada (<https://zavidovici.ba>) kao primarna ulazna tačka za dobijanje informacija. Pod kategorijom “Vodič administrativnih postupaka” na web lokaciji (<https://zavidovici.ba/servis-gradjana/> ) korisnici mogu pronaći uputstva o načinu ostvarivanja prava građana iz nadležnosti Grada Zavidovići i obrasce zahtjeva sa kojima se građani obraćaju Gradu Zavidovići za ostvarivanje svojih prava.  Svaki obrazac zahtjeva može se preuzeti (download), popuniti i štampati, te ih potpisane sa potrebnim prilozima predati na pisarnicu Grada Zavidovići ili poslati putem pošte na dalje postupanje.

Nivo postojećih e-usluga što se tiče nivoa njihove sofisticiranosti trenutno ima vrijednost Nivo2- Jednosmjerna interakcija: dostupnost formulara u elektronskom obliku uz mogućnost preuzimanja formulara i čuvanja na računaru.

Prilikom razvoja usluga i e-usluga ne primjenjuju se u dovoljnoj mjeri princip korisnički orijentiranog dizajna niti principi digitalnog razvoja uz učešće različitih interesnih grupa, uključujući i one sa posebnim potrebama (Primjer usluge E-Matičar, „DataNova“). Gradonačelnik kao i rukovodioci Odjeljenja u Gradskoj administraciji na osnovu direktne komunikacije (web stranica, pismeno, mail, telefon) sa građanima/privrednom zajednicom prikupljaju inicijative prilikom razvoja usluga i one se uzimaju u razmatranje sa krajnjim uvažavanjem i odgovornošću. Na web stranici Grada uspostavljen je servis (Pitajte gradonačelnika) kao mehanizam za direktnu on-line komunikaciju korisnika sa institucijom/JLS i servis za slobodu pristupa informacijama u nadležnosti Grada (<https://zavidovici.ba/pristup-informacijama/>).

Kanali komunikacije koji se koriste u međusobnoj interakciji na relaciji javna uprava Grada Zavidovići- korisnik su pored web portala Grada i službena Facebook stranica Gradonačelnika. Promovisanje digitalne inkluzije i osiguravanje da svi ljudi, uključujući ranjive skupine, mogu pristupiti novim tehnologijama kako bi poboljšali svoju dobrobit nije na zadovoljavajućem nivou iz razloga što same e-usluge nisu uspostavljenje na odgovarajućem nivou sofisticiranosti. Sofisticiranost e-usluga ocjenjuje se na osnovu procjene razvijenosti dvadeset e-usluga (eng. e-service) kao bazične modele za određivanje sofisticiranosti servisa. Na osnovu ovog modela ustanovljava se nivo sofisticiranosti usluga koji ide od osnovnog nivoa dostupnosti informacija (nivo 1), pa do najvišeg nivoa personalizacije (nivo 5). Ako uzmemo u obzir činjenicu da je Grad Zavidovići većinom ruralno područje po svom geografskom položaju preduzeti su pojedini koraci da se e-usluge analiziraju uzimajući u obzir dostupnost, geografsku pokrivenost, i digitalno naspram fizičkog korištenja usluge (E-matičar- „DataNova“). Gradska administracija vrši monitoring/analizu na godišnjem nivou u vidu prikupljanja statističkih podataka o pružanju usluga od strane građana/poslovne zajednice. Statistika (izvještaji u pdf formatu) se objavljuje na web stranici Grada.

Preporuke:

* Uspostaviti novi web portal Grada sa funkcionalnošću pružanja agilnih i pristupačnih e-usluga i razviti digitalne kanale komunikacije prema korisnicima u cilju promocije upotrebe usluga.
* Prilikom razvoja novih e-usluga primjeniti princip korisnički orijentisanog dizajna (npr. Informacioni sistem e-Građani).
* Izvršiti preraspodjelu poslova unutar Gradske administracije a vezano za projekte digitalne transformacije.
* Uspostaviti elektronski sistem prikupljanja, obrade i izvještavanja o uspješno okončanim odgovorima na upite korisnika dostavljene putem elektronskih kanala za komuniciranje.
* Razviti e-servis na web stranici Grada u cilju potpunog praćenja svih statusa zahtijeva/predmeta građana (od predaje do prijema upravnog akta) upućenih prema Gradskoj administraciji i Vijeću.
* Razviti portal otvorenih podataka (eng. Open data portal).

## 5.3. INTERNI PROCESI

Proces unapređenja internih procesa u Gradu Zavidovići zahtijeva holistički pristup koji je vođen vrijednostima i institucionalizovan na svim nivoima vlasti i društva. Može se realizovati kroz interaktivni proces u četiri koraka koji uključuje preduzimanje analize konteksta i situacije, artikuliranje zajedničke vizije transformacije javne uprave i načina na koji će se digitalna transformacija iskoristiti za postizanje strateških ciljeva i osmišljavanje mape putaza provedbu digitalne transformacije institucije javne uprave na temelju ključnih stubova, te uvođenje mehanizama praćenja i evaluacije za kontinuirano poboljšanje.

Unapređenje internih procesa na području Grada Zavidovići nije obuhvaćena strategijama i pripadajućem akcionim planom za reformu javne uprave u nadležnosti PARCO iz razloga što su njome obuhvaćeni viši administrativni nivoi uređenja u BiH.

U radu javne administracije Grada uspostavljen je Business Friendly Certification (BFC) standard, sistematskom primjenom ovoga standarda se obezbjeđuje kontinuirano unapređenje poboljšanja kvaliteta e-usluga. Informacioni sistem za upravljanje dokumentima (DMS-IMEL) je u upotrebi u radu gradske administracije u okviru kojeg se nalazi funkcionalnost Upravljanja ljudskim resursima (HRM). Finasijski dio je odvojen od DMS-a (JAPET). Također, u upotrebi je informacioni sistem za mapiranje podzemnih instalacija koje se nalaze u vlasništvu grada (GIS). Nije uspostavljen softver koji bi imao funkcionalnost revizije efikasnosti učinka svih organizacionih jedinica. Poslovni procesi za usluge koje su uspostavljenje na web stranici Grada a vezano za aktivnosti prijemne i pozadinske kancelarije JLS nisu mapirani, digitalizovani i interoperabilni u dovoljnoj mjeri. Pribavljaju se informacije, potrebne za ostvarenje neke usluge, po službenoj dužnosti od drugih institucija na višim administrativnim nivoima vlasti. Primjer je saradnja sa MUP-om, IDDEEA-om, zatim saradnja vezano za digitalizaciju matičnih knjiga- DataNova, katastar, boračko invalidsku zaštitu i naknade za naplaćivanje poreza pri finansijama FBiH.

Preporuke:

* Implementirati najnoviju verziju ISO 9001 i 27001 (međunarodni standard za upravljanje upravljanje kvalitetom i bezbjednošću informacija).
* Uvesti u rad Gradske administracije informacioni sistem za upravljanje projektima
* Nadograditi postojeći DMS sa funkcionalnošću digitalnog potpisa i sa novim modulima koje ovakav jedan savremeni informacioni sistem može da ponudi.
* Uspostaviti informacioni sistem procjene rizika o mjerenju učinka, koji omogućava da rukovodioci prate pokazatelje uspješnosti ostvarenja ciljeva, uključujući i finansijske parametre
* Implemetirati digitalizaciju i izvršiti optimizaciju svih poslovnih procesa i papirnih arhiva Grada u cilju poboljšanja sposobnosti prikupljanja, analize i dijeljenja podataka uz upotrebu novih IKT tehnologija.
* Implementirati mehanizme elektronske razmjene podataka za ostvarivanje svih e usluga u skladu sa okvirom interoperabilnosti u BiH.

## 5.4. ORGANIZACIJSKA KULTURA I VJEŠTINE UPOSLENIKA

Digitalna transformacija procesa u nekoj instituciji nije samo tehnološko pitanje, jer sama tehnološka promjena zahtijeva niz drugih prilagođavanja, od onih vezanih za organizacionu kulturu, do promjena u vještinama zaposlenika. Drugim riječima, samo ulaganje u tehnologiju nije dovoljno ako uposlenici ne posjeduju znanje i vještine koje su im potrebne da maksimalno iskoriste digitalne alate. Pitanje usvajanja i prihvatanja tehnologije od strane uposlenika u organizaciji se smatra značajnim prediktorom uspjeha same implementacije. U tom kontekstu, bitno je napomenuti da uspješna digitalna transformacija uključuje jasno strateško opredjeljenje menadžmenta kao i definisanje potrebnih vještina digitalne transformacije, kao i sistema obuke, što rezultira uspješnim usvajanjem tehnologije. Grad Zavidovići ne raspolaže sa osobljem koje je obučeno i kvalifikovano da sprovede digitalnu transformaciju u potpunosti ali je broj takvog osoblja ograničen zbog nepostojanja sistematizovanog Odsjeka za IKT kao i nedostatka budžetskih sredstava za ove namjene. Stimulisanje kadra se primjenjuje kroz pohađanje specijalističkih obuka kao i kroz novčanu stimulaciju ali je potrebno pojačati mjere po ovome pitanju a posebno u oblasti nadogradnje specijalizovanih vještina a vezano za projekte digitalne transformacije.

Opis poslova u sistematizaciji radnih mjesta za jednog IT uposlenog (Stručni saradnik za informatiku, poslove administratora i računarske mreže) u Službi za opću upravu i društvene djelatnosti i drugog IT koji je u planu da se angažuje u Službi za opšte poslove Vijeća ne definišu zadatke koji se očekuju od uposlenika kada su u pitanju potrebne poslovne i digitalne vještine. U trenutnoj sistematizaciji radnih mjesta Gradske administracije osim dijela koji se odnosi na poznavanje rada na računaru (proceduru zapošljavanja sprovodi Agencija za državnu službu FBiH) nije definisan potreban uslov da zaposleni, u administraciji Grada ili u nekoj od pripadajućih organizacionih jedinica Grada, posjeduju specijalistički certifikat relevantan za proces digitalne transformacije. Za neku buduću ozbiljniju aktivnost koja se tiče procesa digitalizacije svih servisa koje može da pruža Grad građanima i poslovnoj zajednici u potpuno elektronskom obliku potreban je dodatni angažman na obukama iz oblasti vođenja IKT projekata, te razmjena iskustava na primjerima dobre prakse sa drugim javnim administracijama u BiH. Nije uspostavljen sistematičan plan obuka za interne obuke unutar administracije Grada (obuka o digitalnim vještinama prepuštena jednom IT ekspertu) niti za one obuke koje trebaju da pruže eksterne javne agencije ili privatne kompanije koje se bave poslovima obuke a vezano za projekte iz oblasti digitalne transformacije. Obavezne obuke kao i one vezane za unapređenje različitih vještina uposlenika obuhvaćene su planom obuka ali je potrebno unapređenje iz oblasti koje se tiču digitalne transformacije.

U proteklom trogodišnjem periodu na pojedinim projektima kada je u pitanju nadogradnja postojećih formi izvještaja na postojećim aplikacijama kao i na procesu održavanja postojećih IKT sistema a tiču se nekog od projekata digitalizacije angažovani su eksterni IT stručnjaci iz oblasti ekspertize IKT tehnologija.

Preporuke:

* Sačiniti Plan obuka iz oblasti digitalne transformacije (Identifikovati ciljane obuke zaposlenika i identifikovati obuke za zaposlenike o načinu pružanja korisničko orijentisanih usluga, unapređenja digitalnih vještina kao i unapređenja procesa digitalne transformacije)
* Rukovodioci organizacionih jedinica i IT zaposlenici trebaju biti upućeni na obuke iz pojedinih oblasti kao što je projektni menadžment, digitalna transformacija i sigurnost informacionih sistema.
* Uskladiti postojeću sistematizaciju radnih mjesta u smislu uvođenja novih pozicija ili usklađivanju opisa poslova postojećih kadrova Gradske uprave koji se odnose na projektni menadžment, digitalnu transformaciju i sigurnost informacionih sistema.
* Izvršiti mapiranje, selekciju, i registraciju na postojeće web platforme za razmjenu znanja sa ekspertima iz pojedinih oblasti.

## 5.5. TEHNOLOŠKA INFRASTRUKTURA

Tehnološka infrastruktura kao stub digitalne transformacije tretira suštinska pitanja digitalne transformacije analizirajući konkretnu infrastrukturu i sisteme bez kojih je izlišno govoriti o digitalno transformiranoj instituciji. Procjena institucije u ovoj sekciji započinje analizom korištenja radnih stanica, servera, mrežne infrastrukture, komunikacijskih mreža, korištenih softvera i platformi na kojima sa korišteni softveri zasnovani. Dalja procjena institucije u ovoj oblasti nastavlja se kroz analizu postojanja ključnih evidencija/registara u digitalnoj formi i postojanja pripadajućih e-usluga. Jako je važno u ovoj oblasti analizirati postojeće softvere i pripadajuće platforme sa aspekta njihove međusobne kompatibilnosti i osiguranja neophodnih preduslova za njihovu međusobnu integraciju, odnosno razmjenu elektronskih podataka, kako između tih registara međusobno, tako i sa registrima drugih institucija na različitim nivoima vlasti u BiH. Server sala je uspostavljena u zgradi Gradske uprave i u njoj su instalirane standardne funkcionalnosti i to: hlađenje, ventilacija i UPS. Nedostaju određene komponente kao što je video nadzor, kontrola pristupa, vatrodojava, statički pod, rezervno napajanje, ovlaživač prostora kao i senzori za mjerenje temperature u server sali.

Gradske službe održavaju sve elektronske registre koji su uspostavljeni od strane Grada. Data centar je razvijen i hardver je instaliran ali nisu ispunjeni tehnološki zahtjevi da postoji višak funkcionalno istih elemenata u hardverskim jedinicama radi pojačane sigurnosti njihovog funkcionisanja tj. redudancija. Implementirana kritična IKT infrastuktura u Gradu nije uslovljenja korištenjem određene opreme tj. primjenjen je princip otvorenosti za opremu koja zadovoljava minimalne tehničke karakteristike. Implementirano je pouzdano čvorište podatkovnog centra koje podrazumijeva instalirane 3-layer mrežne uređaje ali je primjećen nedostatak hardverskog firewall uređaja pri čemu je u upotrebi softverski Firewall. Hardverska oprema je u takvom stanju da joj je potrebna konsolidacija u smislu obnavljanja hardvera sa novijim verzijama, naručito nabavka hardverskog firewall uređaja.

Aplikativna rješenja i antivirusne zaštite koje funkcionišu u okviru rada data centra kao i ostale aplikacije koje koristi Gradska administracija i službe su licencirana. Postoji problem sa starim verzijama operativnog sistemima koji su na pojedinim radnim stanicama izašle iz garantnog perioda i ne podržavaju podršku kod ažuriranja softvera.

Konstatovano je da je potrebna intervencija kada su u pitanju licenciranje operativnog softvera u smislu nadogradnje na novije verzije. Infrastuktura za backup podataka je uspostavljena kao i postupak skladištenja backup-a informacionog sistema u (cloud) Oblak okruženje ali je potrebna intervencija u ovoj oblasti kroz izradu procedura u slučaju incidenta. Disaster recovery lokacija za oporavak informacionog sistema nije uspostavljenja.

Dokument koji definiše plan kontinuiteta poslovanja (eng.Business Continuity Plan) nije izrađen. Cjelokupna komunikacija u slučaju pojavljivanja incidenta sa jednim zaposlenim IT struke odvija se usmeno ili uz pomoć e-maila. Standard XML za razmjenu podataka kada je u pitanju okvir interoperabilnosti se koristi. Izvorni kod nije u vlasništvu grada za pojedinačne specijalizovane aplikacije koje su razvijene osim softverskog rješenja za GIS koji se tiče podzemnih instalacija na području Grada. Nisu implementirani servisi za upravljanje mrežnim resursima i korisničkim ovlaštenjima (Active Directory) za korisnike Gradske administracije. Katalog internih aplikacija koje se koriste unutar Gradske administracije nije uspostavljen. Nije uspostavljen zajednički portal za digitalnu upravu koji služi kao frontalno korisničko okruženje.

Implementirana je infrastruktura za uspostavu help deska (telefonska linija, e-mail kontakt, evidencija poziva) ali ne postoji softversko rješenje u tom pogledu. Evidencije prijava/riješenih prijava od strane korisnika se ne vodi od strane odgovornih osoba. Jedinstvena upravna sabirnica i integracija sa bazičnim registrima (eng. Government Service Bus) za integraciju različitih izvora podataka za potrebe servisnih aplikacija nije uspostavljena. Aplikativni programski interfejs (API) je standardizovan za pružanje online usluga (e-Matičar- DataNova).

Trenutno se ne koriste inovativne tehnologije kao što su pametna rješenja (eng.Smart solutions), Internet stvari ( eng. Internet of Things), Blockchain ili Vještačka inteligencija (eng. Artificial intelligence) ali su u upotrebi usluge u oblaku (eng.Cloud services) za potrebe skladištenja.

Preporuke:

* Obezbjediti hardver, softver i opremu video nadzor, kontrolu pristupa, vatrodojavu, statički pod, rezervno napajanje, ovlaživač prostora kao i senzore za mjerenje temperature u server sali.
* Izvršiti obnavljanje postojeće opreme Firewall, Serveri, Radne stanice, L3 mrežni uređaji, mrežni servisi za kontrolu pristupa i zaštitu.
* Izvršiti licenciranje radnih stanica na najnoviju verziju OS
* Uspostaviti disaster recovery proceduru.
* Izvršiti konsolidaciju server sale sa najnovijom verzijom hardvera i softvera u cilju realizacije mjera iz Mape putainformacionih tehnologija u službi digitalnog razvoja Grada.
* Uspostaviti infrastukturu uz primjenu standarda interoperabilnosti za generisanje XML fajlova prijava/odjava za potrebe razmjene podataka sa institucijama sa kojima se razmjenjuju podaci po službenoj dužnosti.
* Prilikom raspisivanja javne nabavke tražiti od IT kompanija dostavljanje izvornog koda aplikacije.
* Kreirati i usvojiti plan kontinuiteta poslovanja (eng.Business Continuity Plan).
* Uspostaviti aplikaciju za elektronsku prijavu, praćenje i statistiku za potrebe rada help desk-a.
* Uspostaviti pisane procedure za sigurno i pouzdano čvorište podatkovnog centra u skladu sa ISO 27001 standardom.
* Koristiti modele za razmjenu podataka sa viših nivoa vlasti.
* U procesu pružanja e-usluga izvršiti analizu primjene tehnologije servisa u oblaku (eng. Cloud services), pametna rješenja (eng.Smart solutions), Internet stvari (eng. Internet of Things), pametni gradovi (eng. Smart City), Blockchain ili Vještačka inteligencija ( eng. Artificial intelligence) u radu Gradske administracije.

## 5.6. UPRAVLJANJE INFRASTRUKTUROM PODATAKA

Digitalna transformacija bilo koje institucije u velikoj se mjeri mora oslanjati na aktivnosti upravljanja podacima. Sposobnost institucije da prikuplja, skladišti, analizira i razmjenjuje podatke upotrebom novih tehnologija ključna je za poboljšanje pružanja usluga i povećanja efikasnosti takve institucije. Uspjeh digitalne transformacije zavisi od kvaliteta uspostavljenih osnovnih registara koji će omogućiti instituciji da koristi i dijeli skup standardiziranih podataka sa drugim institucijama ili organizacijama, a u cilju veće efikasnosti.

Politika, standardi i smjernice za prikupljanje, skladištenje, dijeljenje, razmjenu i ponovnu upotrebu podataka regulisane su kroz Pravilnik o provođenju Zakona o zaštiti ličnih podataka kao i Plan sigurnosti. Sve donesene politike i smjernice za upravljanje podacima se sprovode u radu gradske administracije. Nije uspostavljena lista registara sa osnovnim podacima o svakom registru u nadležnosti Grada. Objava dokumenta a u vezi sa javnim nabavkama se redovno vrši na web stranici Grada. Građani imaju pravo na osnovu Zakona o slobodi pristupa informacijama da traže sve informacije koje ih interesuju o radu gradske administracije i to na linku <https://zavidovici.ba/pristup-informacijama/>).

Uspostavljen je mehanizam pribavljanja informacija po službenoj dužnosti, tj. elektronski se koriste pojedini referentni podaci sa viših administrativnih nivoa u BiH (IDDEEA elektronske evidencije, Poljoprivredni registar, registar korisnika boračko invalidske zaštite, baze podataka o zemljištu i katastru). Osnovni registri koji se tiču matičnih knjiga rođenih, vjenčanih i umrlih se dijele sa pravosudnim organima kao i MUP-om. Elektronsko ustupanje podataka uspostavljeno je kada je u pitanju oblast trezorskog poslovanja, registar novčanih kazni, registracija privrednih subjekata, boračka pitanja. Pristup registrima i aplikacijama u vlasništvu Grada nije omogućen privatnim kompanijama i organizacijama civilnog društva. Setovi podataka se ne objavljuju na Open Data portalu otvorenih podataka jer isti nije uspostavljen.

Preporuke:

* Uskladiti politike, standarde i smjernice sa mehanizmima za praćenje realizacije politike za upravljanje podacima (prikupljanje, skladištenje, dijeljenje, razmjenu i ponovnu upotrebu) sa mapom puta digitalne transformacije Grada.
* Kreirati kriterijume za praćenje realizacije politike, standarda i smjernica za upravljanje podacima (prikupljanje, skladištenje, dijeljenje, razmjenu i ponovnu upotrebu).
* Uspostaviti integraciju elektronskih registara u punom kapacitetu iz nadležnosti Grada, prema važećim standardima interoperabilnosti.
* Uspostaviti informacioni sistem za potrebe digitalizacije popisa gradske imovine uz upotrebu GIS alata.
* Potpisati protokole i definisati tehničke standarde za elektronsku razmjenu podataka sa institucijama od kojih se podaci pribavljaju po službenoj dužnosti.
* Izvršiti digitalizaciju arhivske građe Grada.
* Donijeti smjernice i implementirati standarde da elektronski registri koji se nalaze u vlasništvu Grada postanu kompatibilni sa centralnim elektronskim registrina viših nivoa vlasti.

## 5.7. CYBER SIGURNOST, PRIVATNOST I OTPORNOST

Sigurnost i upravljanje kontinuitetom poslovanja bilo koje institucije vitalni su elementi procesa digitalne transformacije. Stoga, procjena u ovoj oblasti tretira i nivo obučenosti osoblja po pitanju cyber sigurnosti i zaštite podataka, te sistema u tom smislu. U ovom segmentu smo detaljno analizirali plan kontinuiteta poslovanja, zatim protokol u smislu odgovora na računarske incidente, prijetnje, katastrofe i slično. Analiza ovih protokola obuhvatila je i analizu pripadajućih rizika koja bi trebala biti njihov sastavni dio, ili pak zaseban dokument. Analiza u ovom dijelu obuhvatila je i procjene ranjivosti, te različita penetracijska testiranja informacionih sistema, uključujući i socijalni inženjering.

U Gradu Zavidovići ne postoji Posebna organizaciona jedinica koja je konkretno zadužena za pitanja iz domena cyber sigurnosti ali je za ta pitanja zadužen jedan IT ekspert zaposlen u Gradskoj administraciji. Nije usvojen plan sigurnosti upotrebe informacionih sistema Gradske uprave.

Zaposleni IT stručnjak nema uspostavljenu saradnju sa višim administrativnim nivoima kada je u pitanju cyber sigurnost (CERT). Ne postoji sistematizovan način identifikacije kritičnih procesa, kritične infrastrukture i pripadajuće odgovorne osobe. Zbog nedostatka kadra (trenutno imamo jednog radnika zaposlenog na IT poslovima) veoma je upitno vrijeme odgovora u slučaju bilo kakvog kvara, incidenta, nesreće, prirodne katastrofe u cilju definisanja vremenskog okvira za koje se informacioni sistemi mogu vratiti u produkciju. Nije uspostavljena procedura koja definiše ciljano vrijeme oporavka informacionog sistema u slučaju bilo kakvog kvara, incidenta, nesreće, katastrofe. U planu obuka nije identifikovana oblast koja se tiče obuka od strane ovlaštenih i certifikovanih tijela iz oblasti cyber sigurnosti.

Što se tiče zaštite osnovnog nivoa zaštite cyber sigurnosti a pod tim podrazumjevamo postojanje hardverskih zaštita (eng.Firewall) sa instaliranim Antivirus, Antispam, antimalware, antiphishing softverima, ona je instalirana(Softverski Firewall) u server sali i u punoj je primjeni u radu informacionih sistema. Testna platforma za testiranje alfa i beta verzija aplikacija je uspostavljenja ali se ova funkcionalnost može tražiti od kompanije koja instalira nove ili održava već postojeće produkcijske aplikacije. Nije uspostavljena infrastruktura sa naprednim uređajima (NAC,IPS,IDS i Kriptovanje) za prevenciju i detekciju zlonamjernih upada. U cilju osiguranja visokog nivoa dostupnosti servisa prilikom formiranja server sale nije uspostavljen cluster servera, linkova kao i skretnice (eng.switch), trenutna situacija je takva da se hardver kupuje pojedinačno. Aplikativni softver i OS se redovno ažurira i ima obezbijeđenu zvaničnu podršku u smislu tehničke stručne pomoći ali opet napominjemo da postoje pojedine radne stanice sa OS koji je izgubio zvaničnu podršku proizvođača iz razloga što mu je istekao garantni period.

Preporuke:

* Donijeti politike/smjernice/protokole iz oblasti cyber sigurnosti.
* Usvojiti dokument koji reguliše kritične procese, kritične infrastrukture i pripadajuće odgovorne osobe sa jasno definisanim ciljanim vremenom oporavka informacionog sistema u slučaju bilo kakvog kvara, incidenta, nesreće, katastrofe i slično.
* Realizovati obuke iz oblasti cyber sigurnosti kod ovlaštenih i certifikovanih tijela u BiH.
* Realizovati obuke iz oblasti cyber sigurnosti kod ovlaštenih i certifikovanih tijela u BiH.
* U plan nabavki planirati jednom u tri godine održavanje testiranja otpornosti IKT sistema od strane ovlaštenih kompanija iz ove oblasti.
* Prilikom raspisivanja javne nabavke od dobavljača zahtijevati testno okruženje za testiranje rada aplikacija u razvoju prije puštanja u rad u produkcijskom okruženju.
* Početi koristiti napredna sigurnosna rješenja poput sistema za identifikovanje mrežnih napada (IPS).
* Implementirati cluster tehnologije na svim IKT informacionim sistemima u cilju osiguranja pouzdanosti sistema.
* Kreirati elektronsku evidenciju isteka roka licenci za operativni i aplikativni softver.
* Kroz evidenciju osnovnih sredstava u Odjeljenju finansija uspostaviti mehanizam obavještavanja odgovornih IT osoba oko isteka roka licenci za operativni ili aplikativni softver.

## 5.8. PRAVNI OSNOV

Ova oblast procjene digitalne spremnosti podrazumijeva spremnost institucije na digitalnu transformaciju adresirajući pitanje zakonskih i drugih propisa relevantnih za digitalizaciju javnih usluga, odnosno u kojoj mjeri postojeće zakonodavno i institucionalno okruženje jeste ili nije podrška digitalnoj transformaciji javnih usluga.

Digitalna transformacija podrazumijeva zdravo pravno i institucionalno okruženje koje predviđa poštovanje zakona za privatnost podataka, digitalne potpise, digitalnu identifikaciju, zaštitu korisnika usluga itd. Da bi institucije javne uprave mogle ostvariti puni potencijal digitalne transformacije usluga, neophodno je stimulirajuće zakonsko uređenje, odnosno zakoni i propisi koji stvaraju pretpostavke za digitalizaciju pojedinih usluga. Donošenje neophodnih preduslova za provođenje Zakona i drugih propisa koji regulišu pitanja elektronskog potpisa, elektronskog identiteta i elektronskog dokumenta nisu u nadležnosti Grada. Oblast izdavanja kvalifikovanog digitalnog potpisa ne nalazi se u nadležnosti Grada nego viših nivoa vlasti kantoni u FBiH ali su preduslovi za upotrebu istog uspostavljeni.

Zakon o zaštiti ličnih podataka BiH koji se nalaze u evidencijama za koje je nadležan Grad se sprovode u potpunosti. Gradska administracija i službe ne raspolažu podacima oznake povjerljivosti „Tajno“. Preduslovi za provođenje Zakona i drugih propisa koji regulišu pitanje informacione sigurnosti su uspostavljeni ali je nedostatak IT kadra ograničavajući faktor zaštite kritične IKT infrastrukture.

Usvojen je Pravilnik o sigurnosti korištenja informacionih sistema koji se nalaze u nadležnosti Grada. Razrađena su pitanja iz oblasti upravnog postupka, kancelarijskog poslovanja, upravnih i administrativnih taksi, a radi pravno valjanog provođenja digitalne transformacije. Regulativa za upotrebu servisa u oblaku (eng.Cloud services), pametnih rješenja (eng.Smart solutions), Internet stvari (eng.Internet of Things) , Blockchain ili Vještačke inteligencije (eng. Artificial intelligence) nije regulisana.

Preporuke:

* Identifikovati raspoloživost upotrebe tehnologija digitalnog potpisa, elektronskog identiteta i elektronskog dokumenta na višem nivou vlasti (ZE-DO kanton, FBiH).
* Primijeniti zakon o zaštiti ličnih podataka BiH na buduće e-usluge.
* Uskladiti procedure za pristup opremi, podacima i lokacijama gdje se oprema i podaci stacioniraju prema planiranim projektima digitalne transformacije.
* Pratiti legislative viših nivoa vlasti po pitanju servisa u oblaku (eng.Cloud services), pametnih rješenja (eng.Smart solutions), pametnih gradaova (eng. Smart city), Internet stvari (eng.Internet of Things), Blockchain ili Vještačke inteligencije (eng. Artificial intelligence) i prilagoditi svoje interne akte po potrebi.

## 5.9. INOVACIJSKI SISTEM

Dijalog i saradnja sa zainteresiranim stranama koje imaju značajnu ulogu u digitalnom ekosistemu doprinosi jačanju inovativne sposobnosti institucija i unapređenju ukupnog digitalnog ekosistema, te konačno i razvoju savremene digitalne ekonomije. Zainteresovane strane (stakeholders) relevantne za sve institucije javne uprave na njihovom putu digitalne transformacije i generalno u procesu pružanja usluga jesu privatni sektor, univerziteti, centri za inovacije i preduzetništvo, organizacije i udruženja civilnog društva, investicione institucije i sl. Grad posjeduje potpisane sporazume ili memorandume o sporazumijevanju sa organizacijama civilnog društva i poslovnom zajednicom sa teritorije Grada ali ovi sporazumi ne obuhvataju oblast digitalne transformacije.

Redovno se organizuju javne rasprave kao i dijalozi sa relevantnim sudionicima digitalnog i inovacionog ekosistema s ciljem unapređenja saradnje, ali i ukupnog radnog okruženja u kojem funkcioniše Grad. Od strane Grada redovno se u godišnjem budžetu alociraju sredstva za sudionike inovacionog ekosistema (civilno društvo i poslovni sektor) ali su ta sredstva nedovoljna za dio koji se tiče digitalnog razvoja. Grad je u periodu 2020-2023 god. sarađivao sa međunarodnim institucijama u BiH i to sa USAID, UNDP , GiZ, OSCE, Caritas, LRC i EU u BiH.

Preporuke:

* Dogovarati i realizovati ugovore/sporazume o poslovno tehničkoj saradnji sa poslovnom zajednicom (javno-privatno partnerstvo) i civilnim društvom u oblasti digitalne transformacije.
* Organizovati redovne javne rasprave ili dijaloge sa poslovnom zajednicom kao i civilnim društvom na teme koje su od interesa za realizaciju projekata digitalne transformacije.
* Uspostaviti saradnju sa donatorima na pronalaženju podrške realizaciji projekata/mjera iz IT mape putau svrhu digitalne transformacije Grada Zavidovići.

## 6. VIZIJA I STRATEŠKI CILJEVI SA INDIKATORIMA

VIZIJA

"Grad koji se razvija u naprednu zajednicu koja primjenjuje visoke tehnološke vještine i inovativna rješenja kako bi stvorila najbolje moguće uvjete života za svoje građane”

Grad Zavidovići usmjerava svoj razvoj prema viziji i namjerava postati napredna zajednica koja primjenjuje visoke tehnološke vještine i inovativna rješenja. Ovaj grad ne samo da teži postati središte tehnološkog napretka, već želi postati mjesto gdje tehnologija služi kao katalizator za stvaranje optimalnih uvjeta života za sve svoje građane. Grad se razvija kao progresivna sredina gdje su tehnologija, inovacija i zajednica međusobno povezane kako bi oblikovale budućnost ispunjenu napretkom i prosperitetom.

MISIJA

“Grad je usmjeren na primjenu digitalnih tehnologija, znanja i inovacija, uz aktivno sudjelovanje građana u procesima donošenja odluka, s ciljem bržeg i transparentnijeg vođenja poslovanja. Kroz ove napore, Grad se zalaže za poticanje razvoja uspješnog privrednog okruženja, unapređenje ukupne infrastrukture, razvoj društvenog života te revitalizaciju i održivo upravljanje prirodnom i kulturnom baštinom. Sve ove aktivnosti provode se s krajnjim ciljem pružanja koristi i zadovoljstva svim stanovnicima Grada Zavidovići“.

Misija Grada Zavidovići je posvećena ostvarivanju vizije kroz sistemsku primjenu digitalnih tehnologija, znanja i inovacija. Aktivno sudjelovanje građana u procesima donošenja odluka ključno je za ostvarivanje transparentnog i agilnog upravljanja gradskim poslovima. Fokus je na stvaranju dinamičnog privrednog okruženja koje potiče poduzetništvo, te na unapređenju infrastrukture kako bi se omogućila održiva i inovativna mobilnost, komunikacija i energetska učinkovitost.

Građani i poslovna zajednica očekuju da će Gradska uprava prilagoditi poslovne procese i učiniti da usluge iz vlastite nadležnosti budu intuitivne, praktične i dostupne online u realnom vremenu. Ovo za rukovodstvo i upravljačku strukturu Grada kao pružaoca servisa korisnicima predstavlja izazov.

Gradska uprava se suočava sa rastućom potražnjom građana i poslovne zajednice za online uslugama u cilju smanjenjena troškova ali i vremena potrebnog za dobijanje usluge. Shodno tome, Gradska uprava se mora prilagoditi ubrzanom razvoju i masovnoj upotrebi IKT alata u dvosmjernoj komunikaciji sa građanima i privatnim sektorom.

To uključuje primjenu preporuka koje su identifikovane u ovoj Mapi puta kao podrška temeljnim promjenama u radu Gradske administracije. Te promjene će biti moguće samo ukoliko se sistematski počnu primjenjivati standardi i preporuke koje digitalna transformacija javne uprave nosi sa sobom u cilju digitalizacije poslovnih procesa, a naročito onog dijela koji se tiče pružanja online usluga. Da bi digitalna transformacija bila moguća potrebno je da se sve organizacione jedinice prilagode promjenama i da se na osnovu trenutnog stanja izvrši transformacija radnih procesa koja je bazirana na današnjim web platformama i alatima. To bi trebalo pomoći Gradskoj administraciji da iskoristi prednosti koje danas nudi tehnologija na način da se poveća efikasnost i produktivnost. Ovakav pristup bi u konačnici vodio ka poboljšanju kvaliteta javnih usluga.

To praktično znači da javna uprava treba da identifikuje sve zainteresovane strane i poslovne procese u svome radu kako bi dizajnirali usluge prema potrebama stanovništva i potrebama poslovne zajednice uz korištenje savremenih IKT alata. Javnost u današnje vrijeme masovne upotrebe društvenih mreža očekuje brže, lakše i istinski personalizirane usluge, spojene u integrirane gradivne blokove usluga distribuirane prema korisnicima putem interneta na najjednostavniji i za njih razumljiv način.

## 6.1. STRATEŠKI CILJEVI SA INDIKATORIMA

**Strateški cilj 1**: Unaprijediti digitalne usluge za građane i poslovnu zajednicu

Implementacija naprednih e-usluga predstavlja ključni korak u unaprjeđenju komunikacije između Grada Zavidovići i građana. Ovim se ciljem želi omogućiti brza, jednostavna i efikasna interakcija, čime će se građanima olakšati pristup različitim uslugama i informacijama koje pruža lokalna samouprava.

U sklopu ovog cilja, planira se razvoj e-servisa koje će dodatno optimizirati pristup uslugama i informacijama. On line aplikacije predstavljaju savremeno i praktično rješenje koje omogućuje građanima da koriste digitalne usluge Grada na bilo kojem mjestu i u bilo koje vrijeme. Ove aplikacije će biti osmišljene kako bi pružile intuitivno iskustvo korištenja, omogućujući građanima da brzo pristupe relevantnim informacijama i obave potrebne transakcije putem svojih mobilnih uređaja.

Ovaj sveobuhvatan pristup aktivnom uključivanju građana ne samo da jača demokratske vrijednosti, već i gradi povjerenje između vlasti i zajednice. Tako se ostvaruje cilj stvaranja otvorenog i transparentnog društva koje cijeni glas svakog pojedinca.

Paralelno s implementacijom novih usluga, uvodi se Sistem povratnih informacija s ciljem stvaranja otvorenog kanala komunikacije između Grada sa jedne strane i građana kao poslovne zajednice sa druge strane. Ovaj sistem omogućuje građanima da izraze svoje stavove, prijedloge i ocjene u vezi s pruženim uslugama. Redovno prikupljanje povratnih informacija omogućava kontinuirano praćenje zadovoljstva korisnika te prilagođavanje usluga prema njihovim potrebama.

**Indikatori:**

*Indikator 1.1*.: Povećan indeks digitalne spremnosti za oblast pružanje usluga sa 0,71 na 1,50.

**Strateški cilj 2**: Jačati transparentnost gradske uprave kroz pojačan angažman građana

Stalna predanost transparentnosti odražava se kroz sistemsko informisanje građana putem javnih izvještaja o svim relevantnim aktivnostima i projektima. Osim toga, potrebno je implementirati inovativne online platforme kako bi se omogućilo građanima da aktivno sudjeluju u procesima odlučivanja. Ovi napredni digitalni alati pružaju pristup informacijama, olakšavaju dijalog između građana i vlasti te potiču širu participaciju u demokratskim procesima.

Dodatno, kako bi se osigurala inkluzivnost i raznolikost stajališta građana, redovno se organiziraju javne konsultacije i sastanci. Ti susreti pružaju priliku građanima da iznesu svoje prijedloge, izraze mišljenja i postave pitanja. Kroz otvoren i konstruktivan dijalog, stvara se atmosfera uzajamnog poštovanja između građana i vlasti, što doprinosi demokratskom procesu.

Ovim strateškim ciljem Grad stvara okruženje koje je ne samo digitalno napredno, već i prilagođeno potrebama građana. Kroz implementaciju sistema povratnih informacija, Grad želi postati još dostupnija, efikasnija i prilagodljivija, čime će građanima pružiti kvalitetnije iskustvo interakcije s lokalnom samoupravom.

**Indikatori:**

*Indikator 2.1.:* Povećati indeks digitalne spremnosti u oblasti infrastruktura podataka sa 1,30 na 1,70.

**Strateški cilj 3**: Povećati efikasnost administrativnih procesa kroz primjenu naprednih tehnoloških rješenja

U svrhu modernizacije i poboljšanja efikasnosti administracije, potrebno je raditi na digitalizaciji administrativnih procesa s ciljem smanjenja birokratije i ubrzanja postupaka. Ovaj ključni korak ne samo da olakšava građanima pristup uslugama, već i značajno optimizira unutrašnje radne procese. U procesu implementacije novih digitalnih rješenja, od suštinske je važnosti stvoriti temeljnu infrastrukturu za sveobuhvatnu digitalnu transformaciju Grada. U ovom kontekstu, obuka zaposlenika o upotrebi novih digitalnih alata, kao i jačanje njihovih vještina u korištenju već postojećih alata, igra ključnu ulogu u unaprjeđenju digitalnog okruženja. Ovaj pristup ne samo da osigurava visok stepen kvalitete pruženih usluga građanima, već također doprinosi zadovoljstvu zaposlenika.

Uz to, potrebno je implementirati napredne sisteme za praćenje i analizu podataka kako bismo osigurali donošenje adekvatnih odluka. Ovi sistemi omogućavaju brzo prikupljanje, obradu i interpretaciju podataka, pružajući nam dragocjen uvid u različite aspekte rada administracije.

Potrebno je uspostaviti alate za automatizaciju rutinskih zadataka s jasnim ciljem povećanja efikasnosti zaposlenika. Ova tehnološka inovacija omogućuje oslobađanje vremena od rutinskih radnji, omogućavajući našem osoblju da se fokusira na složenije zadatke i kreativne inicijative. Automatizacija, također, doprinosi smanjenju mogućnosti ljudske pogreške, čime se podiže nivo preciznosti i pouzdanosti u radu.

Ovaj sveobuhvatan pristup tehnološkim inovacijama ne samo da optimizira rad administracije, već i pridonosi stvaranju agilnog, proaktivnog i modernog sistema koji odgovara potrebama građana i promiče efikasno upravljanje resursima.

**Indikatori:**

*Indikator 3.1.:* Povećati indeks digitalne spremnosti u oblasti tehnološke infrastrukture sa 1,00 na 1,50.

Indikator 3.1: Povećati indeks digitalne spremnosti u oblasti interni procesi sa 1,00 na 1,50.

# 7. MJERE I STRATEŠKI PROJEKTI SA INDIKATORIMA

Da bi realizovali viziju i strateške ciljeve sa indikatorima iz svih oblasti obuhvaćenih procjenom digitalne spremnosti, u narednim poglavljima identifikovat ćemo mjere sa indikativnim strateškim projektima za unaprjeđenje digitalnog upravljanja Gradske uprave Zavidovići.

U nastavku identifikovani su mjere i strateški projekti sa indikatorima koji sadrže kratak opis, očekivane efekte i indikativni finansijski okvir.

Strateški cilj 1: Opis mjera sa okvirnim područjima djelovanja

|  |  |  |  |
| --- | --- | --- | --- |
| Strateški cilj | Unaprijediti digitalne usluge za građane i poslovnu zajednicu | | |
| Naziv mjere | Implementacija naprednih e-usluga za bržu i efikasniju komunikaciju sa građanima | | |
| Opis mjere sa  okvirnim područjima djelovanja | Potrebno je omogućiti građanima i poduzetnicima širi izbor digitalnih kanala komunikacije koji pored elektronske pošte uključuje online obrasce, društvene mreže, ali i druge komunikacijske alate. Rekonstrukcijom postojećeg centralnog gradskog portala treba pružiti građanima mogućnost da na jednom mjestu mogu dobiti informacije o svim aktualnostima u gradu i o gradskim poslovima. Provođenjem aktivnosti u sklopu izvršenja ovog zadatka na portalu će se omogućiti i prijava na događanja i usluge koje pružaju gradske institucije.  Radit će se na uspostavi sistema e-Građanin, te jačanju svijesti o navedenom sistemu i o novim e-uslugama Grada Zavidovići, kako bi se što više građana upoznao s njima, te time povećao broj korisnika. Isto tako, radit će se na unaprjeđenju sistema iz pozicije građana, kako bi sistem bio što više prilagođen korisniku - user friendly/oriented. | | |
| Ključni strateški  projekti | * + 1. Redizajn Web portala Grada     2. Uključivanje građana u dugoročno unaprjeđenje digitalnih usluga | | |
| Indikatori za  praćenje rezultata mjere | Indikatori | Polazne  vrijednosti | Ciljane  vrijednosti |
| Broj e usluga koje su dostupne na web portalu Grada | 0 | 10 |
| Broj građana koji pohađaju radionice o upotrebi sustava e-građani | 0 | 200 |
| Indikativna finansijska  konstrukcija sa izvorima  finansiranja | 120.000,00 BAM (Redovna sredstava /donatori) | | |
| Period implementacije mjere | 2024-2028 | | |
| Nosioci mjere | Stručna služba gradonačelnika | | |

Strateški cilj 2: Opis mjera sa okvirnim područjima djelovanja

|  |  |  |  |
| --- | --- | --- | --- |
| Strateški cilj | Jačati transparentnost gradske uprave kroz pojačan angažman građana | | |
| Naziv mjere | Podizanje nivoa transparentnosti kroz implementaciju digitalnih usluga | | |
| Opis mjere sa  okvirnim područjima djelovanja | Portal otvorenih podataka Grada Zavidovići ima za cilj prikupljanje, kategorizaciju i distribuciju otvorenih podataka kojima raspolaže i kojima upravlja Grad, javna preduzeća, kao i javne ustanove čiji je osnivač ili suosnivač Grad. Ovaj sistem transparentnosti i dostupnosti podataka ima ključnu ulogu u jačanju saradnje između Grada i građana. Otvoreni podaci pružaju građanima priliku da bolje razumiju funkcioniranje lokalne samouprave, prate aktivnosti javnih institucija te aktivno sudjeluju u procesima donošenja odluka. Također, ova inicijativa potiče inovacije i razvoj, omogućujući poduzetnicima, istraživačima i drugim sudionicima pristup relevantnim informacijama koje mogu koristiti za različite svrhe, uključujući razvoj novih projekata, poboljšanje usluga ili istraživanje tržišta. Kroz ovakav pristup otvorenim podacima, Grad Zavidovići gradi temelje za transparentno, participativno i održivo lokalno upravljanje.  Grad trenutno ne raspolaže jedinstvenom evidencijom čitave imovine što utiče na mogućnosti planiranja nabavke i održavanja, ali i praćenje stanja postojeće imovine i isteka ugovora. Digitalna rješenja koja je moguće implementirati u području učinkovitog upravljanja inventarom kreću se od raznih sistema za upravljanje voznim parkom (fleet management sistemi) pa do asset management sistema kojima je moguće voditi evidenciju bilo koje vrste imovine te njezinog stanja. Implementacija digitalizacije popisa imovine omogućiće transparentno raspolaganje svom imovinom, ali i poboljšanje procese planiranja i nabavke pa će tako Gradu zbog kvalitetnijeg raspolaganja informacijama biti omogućeno dugoročnije planiranje izdataka i ekonomičnija nabavka novih rješenja.  Digitalizacija usluga treba uzeti u obzir raznolikost postojećih informacionih sistema i novih koji se planiraju uvesti u narednom razdoblju. Građanima i poduzetnicima treba u što većoj mjeri pružiti jednoobrazno digitalno sučelje i iskustvo za sve gradske usluge. Provođenje ove mjere potrebno je provesti i podržati implementacijom informacionog alata za kreiranje digitalnih usluga koje će biti objavljene na gradskom portalu. Informacioni alat treba za svaku digitalnu uslugu omogućiti povezivanje na povezane informacijske sisteme koji su bitni za realizaciju usluge. Uspostavljanje sistema interoperabilnosti i IT sistema za razmjenu podataka unutar gradske uprave, te potom u drugoj fazi i javnih ustanova i javnih preduzeća čiji je osnivač Grad. Navedenim aktivnostima se postiže kvalitetnije i brže raspolaganje određenim podacima, kvalitetnije donošenje odluka kao i potpuna otvorenost i pristupačnost navedenih podataka uposlenicma gradske uprave, kao i svim stanovnicima grada. | | |
| Ključni strateški  projekti | 1.Portal otvorenih podataka (Open data portal)  2. Uspostavljanje digitalnih registara imovine i GIS alata  3. Integracija informacionih sistema i e-usluga u jednoobrazno digitalno sučelje | | |
| Indikatori za  praćenje rezultata mjere | Indikatori | Polazne  vrijednosti | Ciljane  vrijednosti |
| Broj posjeta korisnika Open data portala na godišnjem nivou | 0 | 500 |
| Broj registrovanih građana na portal registra Gradske imovine | 0 | 500 |
| Broj registrovanih privrednika na portal registra Gradske imovine | 0 | 100 |
| Procenat integrisanih informacionih sistema i eusluga | 0% | 50% |
| Indikativna finansijska  konstrukcija sa izvorima  finansiranja | 220.000,00 BAM (Redovna sredstava /donatori) | | |
| Period implementacije mjere | 2024-2026 | | |
| Nosioci mjere | Stručna služba gradonačelnika | | |

Strateški cilj 3: Opis mjera sa okvirnim područjima djelovanja

|  |  |  |  |
| --- | --- | --- | --- |
| Strateški cilj | Povećati efikasnost administrativnih procesa kroz primjenu naprednih tehnoloških rješenja | | |
| Naziv mjere | Unapređenje digitalne infrastrukture za uvođenje digitalnih usluga | | |
| Opis mjere sa  okvirnim područjima djelovanja | Koncept pametnog Grada uključuje i neka od pametnih rješenja koja pružaju bolji život i usluge kako „običnim građanima“ tako i radnicima institucija i ustanova. Gradovi su veliki sistemi i postaju veoma složeni za upravljanje. U cilju modernizacije i osiguranja zaštite podataka zamišljena je modernizacija, odnosno revitalizacija server sale Gradske uprave, u smislu  ugradnje senzora sa dojavom o požarima, te sistemom za automatsko gašenje vatre, video nadzorom, posebnim ormarima izrađenim od specijalnih materijala, te mogućnošću dalje dogradnje senzora (u skladu sa potrebama). Na tržištu su dostupni i različiti modeli senzora i dodatne zaštitne opreme koji se mogu se prilagoditi potrebama Grada.  Osnovni cilj drugog strateškog projekta ove mjere jeste da se na postojećim radnim stanicama nadograditi operativni sustav na najnoviju verziju. | | |
| Ključni strateški  projekti | 1.Nabavka IKT opreme za potrebe server sale Grada  2. Instalacija najnovije verzije operativnog sustava na PC u vlasništvu Grada | | |
| Indikatori za  praćenje rezultata mjere | Indikatori | Polazne  vrijednosti | Ciljane  vrijednosti |
| Procenat obnovljene nove opreme u server Sali Grada | 20% | 70% |
| Procenat PC u Gradskoj administraciji koji radi na najnovijem Operativnom sustavu | 20% | 100% |
| Indikativna finansijska  konstrukcija sa izvorima  finansiranja | 120.000,00 KM (Redovna sredstava /donatori) | | |
| Period implementacije mjere | 2024-2026 | | |
| Nosioci mjere | Stručna služba gradonačelnika | | |

|  |  |  |  |
| --- | --- | --- | --- |
| Strateški cilj | Primjena naprednih tehnoloških rješenja radi povećanja efikasnosti administrativnih procesa | | |
| Naziv mjere | Obuka uposlenika s ciljem razvijanja digitalnih vještina i stvaranje kulture, cyber sigurnosti, saradnje, razmjene znanja, inovacija i kreativnosti u cijeloj instituciji kao osnov za kontinuirana poboljšanja | | |
| Opis mjere sa  okvirnim područjima djelovanja | Prilikom uvođenja digitalnih promjena u poslovanju, neophodno je provesti adekvatnu obuku uposlenika. Digitalna transformacija zahtjeva usvajanje novih radnih procesa, vještina i znanja, kao i neprestano nadograđivanje znanja. U sklopu digitalne transformacije nužno je osigurati sveobuhvatan program edukacije. Sistem edukacije treba sprovoditi kontinuirano i svaku obuku prilagoditi trenutnom nivou znanja i radnim mjestima uposlenika.  Konstantno usavršavanje i porast sofisticiranosti cyber kriminala i cyberom omogućenog kriminala, kao i metoda i tehnika kojima se cyber kriminal izvodi, zahtijeva kontinuirano jačanje kapaciteta u cilju efikasnog odgovora na cyber kriminal. Kroz donošenje dokumenata koji tretiraju adekvatno reagovanje na savremene izazove digitalnog doba, koji čine javni i privatni sektor na teritoriji Grada, kao i građane, visoko ranjivim na rastuće prijetnje u cyber prostoru, uključujući cyber napade i terorizam koji ciljaju kritičnu infrastrukturu, unaprijediće se kapacitet Gradskih organizacionih jedinica da odgovori na sigurnosne prijetnje, te će se stvoriti pretpostavke za povećanu sigurnost podataka. Definisanjem smjernica, koje su opsežne i sveobuhvatne prirode, koje će se baviti prioritetnim područjima za unapređenje cyber sigurnosti u Gradu u, u skladu s međunarodnim standardima, stvoriće se neophodni preduslovi za povećanu sigurnost podataka službe i i građana. | | |
| Ključni strateški  projekti | 1. Donošenje neophodnog pravilnika na nivou JLS za obaveznu obuku iz domena digitalne transformacije, kreiranje i provedba plana edukacije  2. Uspostavljanje mehanizama zaštite i reagovanja na cyber prijetnje | | |
| Indikatori za  praćenje rezultata mjere | Indikatori | Polazne  vrijednosti | Ciljane  vrijednosti |
| Procenat zaposlenih u Gradskoj administraciji koji su prošli obuku iz oblasti digitalne transformacije. | 0% | 70% |
| Broj zaposlenih u Gradskoj administraciji koji su prošli obuku iz oblasti cyber prijetnje | 1 | 8 |
| Indikativna finansijska  konstrukcija sa izvorima  finansiranja | 80.000,00 KM (Redovna sredstava /donatori) | | |
| Period implementacije mjere | 2024-2028 | | |
| Nosioci mjere | Stručna služba gradonačelnika | | |

|  |  |  |  |
| --- | --- | --- | --- |
| Strateški cilj | Primjena naprednih tehnoloških rješenja radi povećanja efikasnosti administrativnih procesa | | |
| Naziv mjere | Optimizacija poslovnih procesa i njihova digitalizacija | | |
| Opis mjere sa  okvirnim područjima djelovanja | Implementacija alata za digitalizaciju poslovnih procesa i upravljanje dokumentima (DMS) je kompleksan proces usmjeren na transformaciju tradicionalnih metoda rada u savremenoj poslovnoj okolini. Ovaj alat omogućava organizacijama da pređu sa papirnih na digitalne procese, čime se povećava efikasnost i smanjuje vrijeme potrebno za obavljanje poslovnih zadatka. Centralna komponenta DMS-a je sposobnost skladištenja, pretraživanja i dijeljenja elektronskih dokumenata, čime se eliminira potreba za fizičkim arhivama. Integracija sa postojećim softverom i sistemima omogućava glatku sinhronizaciju podataka, što poboljšava koordinaciju i saradnju među timovima. Implementacija takođe podrazumjeva prilagodljivost sistema kako bi odgovarao specifičnim potrebama i zahtjevima organizacije. Bezbjedonosni protokoli su od suštinskog značaja kako bi se osigurala zaštita osjetljivih podataka tokom cijelog procesa digitalizacije. Korisničko obučavanje postaje ključna faza kako bi osoblje efikasno koristilo DMS, povećavajući prihvatljivost i smanjujući otpor promjenama. Implementacija DMS-a često uključuje i praćenje performansi i optimizaciju sistema kako bi se održala visoka produktivnost tokom vremena. Ukupno gledano, digitalizacija poslovnih procesa kroz DMS predstavlja ključni korak ka modernizaciji i podizanju nivoa operativne efikasnosti Gradske administracije.  Uvođenje digitalnog sistema za upravljanje projektima omogućit će projektnom timu efikasno i efektivno praćenje zadataka odnosno pripremu i provođenje projekta od početka do kraja. Vrste softvera za upravljanje projektima kreću se od jednostavnih alata za praćenje zadataka do složenih rješenja za upravljanje projektima. Uobičajene karakteristike uključuju upravljanje zadacima, upravljanje resursima, Ganttove ljestvice, upravljanje budžetom i troškovima, praćenje vremena i saradnju. Sistem za upravljanje projektima omogućiće: stvaranje procjena za aktivnosti i raspodjelu zadataka; izvještavanje; praćenje troškova i budžeta projekta; dodjelu resursa; monitoring i upravljanje rizicima; kontrolu izmjene projekta; dijeljenje podataka o projektu i ažuriranja. | | |
| Ključni strateški  projekti | 1. Implementacija alata za digitalizaciju poslovnih procesa i upravljanje dokumentima (DMS)  2. Standardizacija procesa pripreme, implementacije i upravljanje projektima | | |
| Indikatori za  praćenje rezultata mjere | Indikatori | Polazne  vrijednosti | Ciljane  vrijednosti |
| Procenat zaposlenih koji koriste DMS | 0% | 70% |
|  | Broj angažovanih zaposlenika Gradske administracije koji koriste softver za upravljanje projektom | 0 | 10 |
| Indikativna finansijska  konstrukcija sa izvorima  finansiranja | 140.000,00 KM (Redovna sredstava /donatori) | | |
| Period implementacije mjere | 2025-2027 | | |
| Nosioci mjere | Stručna služba gradonačelnika | | |

# 8. INSTITUCIONALNI OKVIR ZA IMPLEMENTACIJU, PRAĆENJE I EVALUACIJU

Dokument Mapa puta digitalne transfomacije Grada Zavidovići za period 2024-2026. sadrži strateške akcije sa konkretnim projektima (Poglavlje 6.) za podršku početka samog procesa digitalne transformacije Grada Zavidovići. Ovaj dokument proistekao je iz prethodnog izrađenog dokumenta „Izvješće o glavnim nalazima procjene digitalne spremnosti“ uz upotrebu ulaznih podataka dobijenih od strane odgovornih osoba Gradske administracije, a koji se temeljio na radnom metodološkom okviru i alatima otvorenog koda koji je standardiziran i prilagođen za procjenu trenutnog stanja digitalnog nivoa sofisticiranosti same institucije.

Tokom izrade Izvješća procjene kao i same Mape putaGrada vođeno je računa o specifičnostima JLS i njenoj ulozi u radu javne uprave u okviru ZE-DO Kantona, te je u proteklom periodu održano nekoliko sastanaka sa ključnim donosiocima odluka u Gradu, kao i stručnim IT licem koji je sa tehničke strane identifikovan kao ključna osoba za unapređenje kvaliteta dobijenih rezultata procjene.

Od strane odgovornih osoba Grada pružena je maksimalana podrška ovoj izradi Mape putai pripadajućeg Akcionog plana u svakom smislu, i možemo konstatovati da je upravljačka struktura Grada obezbjedila najkvalitetniji tim za generisanje izlaznih rezultata procjene digitalne spremnosti. Na sastancima koji su realizovani u proteklom periodu učesnici na tim sastancima pružili su ekspertu usaglašene odgovore na pitanja iz upitnika. Također možemo konstatovati da je primjenjeni pristup ključnim strateškim i ostalim dokumentima koji su identifikovani u procesu procjene bili dostavljeni u punom kapacitetu i u dogovorenim vremenskim okvirima. Iz gore navedene saradnje menadžmenta i članova tima za realizaciju ovog projekta sa jedne strane i donatora sa druge strane možemo zaključiti da je Gradski menadžment svjestan koristi koje donosi digitalizacija radnih procesa, te je kao takva pripremljena da odlučno krene u proces digitalne transformacije. Pružene su sve neophodne informacije za uvid u postojeće stanje kako u pogledu postojećih informacionih sistema, registara i pripadajućih usluga korisnicima tako i u pogledu pripadajuće pravne regulative. U toku ovoga procesa procjene prikupljeni su svi strateški dokumenti poput relevantnih strategija, akcijskih planova, planova rada, zakona, odluka, pravilnika, planova godišnjih budžeta, uputstava i slično. Nakon detaljne analize svih gore navedinih propisa i uvida u postojeće stanje opreme i informacionih sistema, te nakon obavljenih intevjua, sačinjen je dokument „Izvješće o glavnim nalazima procjene digitalne spremnosti procjene“ Grada Zavidovići, a iz čega je nakon toga proistekao i ovaj dokument Mape putaza period 2024-2028.

Trogodišnji Akcioni plan za period 2024-2026 sadrži sve identifikovane prioritetne projekte identifikovane po svim ključnim oblastima u Izvješću i poslužiti u svrhu projekcije budućih finansijskih sredstava kroz planiranje godišnjih budžeta i dokumenta poput trogodišnjeg okvirnog plana budžeta institucije.

Dokument Mape putaje ključni dokument za digitalizaciju uprave koji će od strane odgovornih organizacionih jedinica u Gradu Zavidovići biti dalje razrađivan u provodive projekte u fazi planiranja rada. Upravo se za kreiranje budućih planova rada Grada može na najoptimalniji način iskoristiti ovaj dokument u kojem je analizirano i sumirano postojeće stanje i opisani konkretni projekti sa rokovima realizacije, odgovornim osobama, očekivanim rezultatima i jasnim indikatorima.

Sa izradom odgovarajuće Mape putai pripadajućeg Akcionog plana, Grad nakon preuzimanja ovog dokumenta bi trebao paralelno krenuti i sa revidiranjem finansijskih dokumenata poput godišnjeg budžeta, plana javnih nabavki i trogodišnjeg okvirnog plana budžeta u skladu sa trenutno važećim propisima koji regulišu ovu oblast.

Ove finansijske dokumente je neophodno čim prije uskladiti na način da se projiciraju jasni i ostvarivi iznosi za projekte i aktivnosti digitalne transformacije koje upravljačka struktura Grada odluči finansirati iz svojih vlastitih sredstava.

Takođe, dokument Mapa puta digitalne transfomacije Grada Zavidovići za period 2024-2026. kroz realizaciju mjera i strateških projekata doprinosi aktivnosti realizacije ciljeva iz [Okvira za realizaciju Ciljeva održivog razvoja u BiH – Zamisli 2030](https://zamisli2030.ba/bs/okvir-ciljeva-odrzivog-razvoja-u-bih/) i to u oblastima SDG 8- Promovirati inkluzivan i održiv ekonomski rast, zaposlenost i dostojanstven rad za sve, SDG 9- Izgraditi otpornu infrastrukturu, promovirati inkluzivnu i održivu industrijalizaciju i poticati inovacije, SDG 11-Učiniti gradove i naselja inkluzivnim, sigurnim, otpornim i održivim SDG 16- Promovirati miroljubiva i inkluzivna društva za održiv razvoj, osigurati pristup pravdi za sve i uspostaviti efikasne, odgovorne i inkluzivne institucije na svim nivoima kao i SDG 17- Ojačati instrumente za provedbu i revitalizaciju globalnog partnerstva za održivi razvoj.

Za one projekte i aktivnosti koje Grad ne bude u prilici projicirati u vlastitoj finansijskoj konstrukciji, neophodno je čim prije formirati projektni tim koji bi krenuo sa pripremom projektnih prijedloga za razne međunarodne organizacije, ambasade i institucije, u smislu odobravanja donatorskih bespovratnih finansijskih sredstava kroz razne programe fondova, programa i grantova koji su na raspolaganju od strane međunarodnih institucija koje djeluju u BiH.

Za svaki od navedenih projekata u Mapi puta preporuka je da se imenuje projektni tim na čelu sa projekt koordinatorom koji će voditi projekat i pratiti njegovu implementaciju u saradnji sa rukovodiocima, te o svemu redovno izvještavati Upravu na čelu sa Gradonačelnikom.

Ako uzmemo u obzir da u Gradu postoji samo jedan zaposleni i da se planira zaposliti još jedan izvršilac u oblasti digitalne transformacije, izazovi u provedbi mape putapostaju dodatno kompleksni. Stoga je nužno hitno imenovati odgovorne osobe koje će preuzeti ključnu ulogu u realizaciji Mape puta Grada Zavidovići se stoga suočava s nužnošću uspostave Tima za digitalnu transformaciju kao ključnog koraka prema ostvarenju postavljenih ciljeva. Alternativno, potrebno je ozbiljno razmotriti i istražiti druge institucionalne i strukturalne opcije kako bi se pronašlo najefikasnije rješenje za provođenje Mape pputa, njezino praćenje te na kraju evaluaciju.

S obzirom na trenutni nedostatak kadrova, iznimno je važno unaprijed odrediti tko će privremeno preuzeti brigu o Mapi puta dok se ne oformi eventualni Tim za praćenje realizacije Mape puta. Imenovanje odgovornih pojedinaca s jasno definiranim zadacima u ovom prelaznom razdoblju ključno je za održavanje kontinuiteta i usmjeravanje resursa prema prioritetima. Transparentnost u ovom procesu, zajedno s redovitim izvještavanjem o napretku, bit će od suštinskog značaja kako bi se osiguralo da se Mapa puta učinkovito sprovodi čak i u uvjetima ograničenih resursa.

Na temelju postignutih rezultata, preporučuje se izrada novog akcionog plana koji će obuhvatiti mjere i ciljeve za naredne tri godine.

# 9. AKCIONI PLAN SA BUDŽETOM ZA TRI GODINE

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Strateški cilj I: Unaprijediti digitalne usluge za građane i poslovnu zajednicu | | | | | | | | | |
| Mjera 1. Implementacija naprednih e-usluga za bržu i efikasniju komunikaciju sa građanima | | | | | | | | | |
| Nazivi strateških projekata | Rok izvršenja | Očekivani krajnji rezultat projekta | Nosilac  (najmanji organizacioni dio) | PJI2 | Usvaja se | Izvori i iznosi planiranih finansijskih sredstava u KM | | | |
| (Da/ Ne) | Izvori | 2024 | 2025 | 2026 |
| 1.1.1.  Redizajn Web portala Grada | 2024-2025 | Digitalne usluge za građane i poslovnu zajednicu podignute na viši nivo | Stručna služba Gradonačelnika |  | Ne | Budžet. sredstva | n/a | 5.000,00 | n/a |
| Kreditna sredstva | n/a | n/a | n/a |
| Sredstva EU | n/a | n/a | n/a |
| Ostale donacije | 20.000,00 | 10.000,00 | n/a |
| Ostala sredstva | n/a | n/a | n/a |
| Ukupno | 20.000,00 | 15.000,00 | 0,00 |
| 1.1.2 Uključivanje građana u dugoročno unaprjeđenje digitalnih usluga | 2024-2028 | Digitalne usluge za građane i poslovnu zajednicu podignute na viši nivo | Stručna služba Gradonačelnika |  | Ne | Budžet. sredstva | 5.000,00 | 5.000,00 | 5.000,00 |
| Kreditna sredstva | n/a | n/a | n/a |
| Sredstva EU | n/a | n/a | n/a |
| Ostale donacije | 10.000,00 | 10.000,00 | 10.000,00 |
| Ostala sredstva | n/a | n/a | n/a |
| Ukupno | 15.000,00 | 15.000,00 | 15.000,00 |
| Ukupno sve mjere KM : | | | | | |  | 35.000,00 | 30.000,00 | 15.000,00 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateški cilj II: Jačati transparentnost gradske uprave kroz pojačan angažman građana | | | | | | | | | | |
| Mjera 2. Podizanje nivoa transparetnosti kroz implementaciju digitalnih usluga | | | | | | | | | | |
| Nazivi strateških projekata | Rok izvršenja | Očekivani krajnji rezultat projekta | Nosilac  (najmanji organizacioni dio) | PJI2 | Usvaja se | Izvori i iznosi planiranih finansijskih sredstava u KM | | | | |
| (Da/ Ne) | Izvori | 2024 | 2025 | 2026 | |
| 2.1.1.  Portal otvorenih podataka (Open data portal) | 2024-2026 | Transparentnost rada Gradske uprave i adminstracije podignuta na viši nivo | Stručna služba Gradonačelnika |  | Ne | Budžet. sredstva | n/a | n/a | 5.000,00 | |
| Kreditna sredstva | n/a | n/a | n/a | |
| Sredstva EU | n/a | n/a | n/a | |
| Ostale donacije | 15.000,00 | 5.000,00 | 5.000,00 | |
| Ostala sredstva | n/a | n/a | n/a | |
| Ukupno | 15.000,00 | 5.000,00 | 10.000,00 | |
| 2.1.2.  Uspostavljanje digitalnih registara imovine i GIS alata | 2025-2027 | GIS alat na raspoalagnju i povezan sa registrom imovine | Stručna služba Gradonačelnika |  | Ne | Budžet. sredstva | n/a | 10.000,00 | 10.000,00 | |
| Kreditna sredstva | n/a | n/a | n/a | |
| Sredstva EU | n/a | n/a | n/a | |
| Ostale donacije | n/a | 50.000,00 | 30.000,00 | |
| Ostala sredstva | n/a | n/a | n/a | |
| Ukupno | 0,00 | 60.000,00 | 40.000,00 | |
| 2.1.3.  Integracija informacionih sistema i e-usluga u jednoobrazno digitalno sučelje | 2024-2026 | Uspostavljeno jednoobrazno digitalno sučelje u radu Gradskog Informacionog sistema | Stručna služba Gradonačelnika |  | Ne | Budžet. sredstva | 10.000,00 | 10.000,00 | 10.000,00 | |
| Kreditna sredstva | n/a | n/a | n/a | |
| Sredstva EU | n/a | n/a | n/a | |
| Ostale donacije | 50.000,00 | 30.000,00 | 20.000,00 | |
| Ostala sredstva | n/a | n/a | n/a | |
| Ukupno | 60.000,00 | 40.000,00 | 30.000,00 | |
| Ukupno sve mjere KM : | | | | | |  | 75.000,00 | 105.000,00 | | 80.000,00 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Strateški cilj III: Povećati efikasnost administrativnih procesa kroz primjenu naprednih tehnoloških rješenja | | | | | | | | | |
| Mjera 3.1. Unapređenje digitalne infrastrukture za uvođenje digitalnih usluga  Mjera 3.2. Obuka uposlenika s ciljem razvijanja digitalnih vještina i stvaranje kulture, cyber sigurnosti, saradnje, razmjene znanja, inovacija i kreativnosti u cijeloj instituciji kao osnov za kontinuirana poboljšanja  Mjera 3.3. Optimizacija poslovnih procesa i njihova digitalizacija | | | | | | | | | |
| Nazivi strateških projekata | Rok izvršenja | Očekivani krajnji rezultat projekta | Nosilac  (najmanji organizacioni dio) | PJI2 | Usvaja se | Izvori i iznosi planiranih finansijskih sredstava u KM | | | |
| (Da/ Ne) | Izvori | 2024 | 2025 | 2026 |
| 3.1.1.  Nabavka IKT opreme za potrebe server sale Grada | 2024-2026 | Korištenje once-only, whole-of-institution i whole-of-government standardizirane tehnološke i podatkovne infrastrukture | Stručna služba Gradonačelnika |  | Ne | Budžet. sredstva | n/a | n/a | n/a |
| Kreditna sredstva | n/a | n/a | n/a |
| Sredstva EU | n/a | n/a | n/a |
| Ostale donacije | 80.000,00 | 20.000,00 | 20.000,00 |
| Ostala sredstva | n/a | n/a | n/a |
| **Ukupno** | **80.000,00** | **20.000,00** | **20.000,00** |
| 3.1.2.  Instalacija najnovije verzije operativnog sustava na PC u vlasništvu Grada | 2025-2026 | PC radne stanice u vlasništvu Općine update na najnoviju verziju OS | Stručna služba Gradonačelnika |  | Ne | Budžet. sredstva | n/a | 5.000,00 | 5.000,00 |
| Kreditna sredstva | n/a | n/a | n/a |
| Sredstva EU | n/a | n/a | n/a |
| Ostale donacije | n/a | 5.000,00 | 5.000,00 |
| Ostala sredstva | n/a | n/a | n/a |
| **Ukupno** | **0,00** | **10.000,00** | **10.000,00** |
| 3.2.1.  Donošenje neophodnog pravilnika na nivou JLS za obaveznu obuku iz domena digitalne transformacije, kreiranje i provedba plana edukacije | 2025-2027 | Općinski službenici obučeni za upotrebu digitalnih vještina | Stručna služba Gradonačelnika |  | Ne | Budžet. sredstva | n/a | 2.000,00 | 2.000,00 |
| Kreditna sredstva | n/a | n/a | n/a |
| Sredstva EU | n/a | n/a | n/a |
| Ostale donacije | n/a | 10.000,00 | 10.000,00 |
| Ostala sredstva | n/a | n/a | n/a |
| **Ukupno** | **0,00** | **12.000,00** | **12.000,00** |
| 3.2.2.  Uspostavljanje mehanizama zaštite i reagovanja na cyber prijetnje | 2024-2026 | Uspostavljen mehanizam odbrane od cayber napada | Stručna služba Gradonačelnika |  | Ne | Budžet. sredstva | n/a | 5.000,00 | 5.000,00 |
| Kreditna sredstva | n/a | n/a | n/a |
| Sredstva EU | n/a | n/a | n/a |
| Ostale donacije | n/a | n/a | n/a |
| Ostala sredstva | n/a | 5.000,00 | 5.000,00 |
| **Ukupno** | **0,00** | **10.000,00** | **10.000,00** |
| 3.3.1.  Implementacija alata za digitalizaciju poslovnih procesa i upravljanje dokumentima (DMS) | 2024-2026 | Softver za digitalizaciju poslovnih procesa i upravljanje dokumentima (DMS) instaliran | Stručna služba Gradonačelnika |  | Ne | Budžet. sredstva | n/a | n/a | n/a |
| Kreditna sredstva | n/a | n/a | n/a |
| Sredstva EU | n/a | n/a | n/a |
| Ostale donacije | 20.000,00 | 15.000,00 | 15.000,00 |
| Ostala sredstva | n/a | n/a | n/a |
| **Ukupno** | **20.000,00** | **15.000,00** | **15.000,00** |
| 3.3.2.  Standardizacija procesa pripreme,implementacije i upravljanje projekatima | 2024-2025 | Upravljanje projektima standardizovano kroz upotrebu jedinstvenog softvera | Stručna služba Gradonačelnika |  | Ne | Budžet sredstva | n/a | 5.000,00 | n/a |
| Kreditna sredstva | n/a | n/a | n/a |
| Sredstva EU | n/a | n/a | n/a |
| Ostale donacije | 40.000,00 | 10.000,00 | n/a |
| Ostala sredstva | n/a | n/a | n/a |
| **Ukupno** | **40.000,00** | **15.000,00** | **0,00** |
| **Ukupno sve mjere KM :** | | | | | |  | **140.000,00** | **82.000,00** | **67.000,00** |

UKUPNA VRIJEDNOST ZA SVE STRATEŠKE CILJEVE:

|  |  |  |  |  |
| --- | --- | --- | --- | --- |
|  | Godina | 2024 | 2025 | 2026 |
| Ukupno Strateški cilj I u KM : |  | **35.000,00** | **30.000,00** | **15.000,00** |
| Ukupno Strateški cilj II u KM : |  | **75.000,00** | **105.000,00** | **80.000,00** |
| Ukupno Strateški cilj III u KM : |  | **140.000,00** | **82.000,00** | **67.000,00** |
| Ukupno u KM : | Ukupno | 240.000,00 | 217.000,00 | 162.000,00 |